qundao/data-zh-poetry huggingface dataset:
重建海道都漕运万户府诗
作者：杨维桢
朝代：元
体裁：古风

朔方圣人启中天，天府之国宅幽燕。帝车回旋统幅员，南海北海无中边。海陵餫饷至领颛，龙骧万斛谁开先。神人手执鲸鲵鞭，朝发扶桑暮咸渊。清明风生五两悬，不周风起人南还。炮云不作飏不颠，神灯在天大珠圆。帝曰开府其区堧，出台入省居才贤。将军来自西子阗，高明大屋重翚骞。十风五雨熟大田，天仓如泉积陈身。武夫翼艘挟飞仙，天人交赞利万全。漕臣奏功帝曰然，囷星煌煌千万年。
野亭
作者：杨维桢
朝代：元
体裁：古风

孟郊得野趣，野有真曜庐。魏先得野趣，野有野堂居。云间沈东氏，□草衣野夫。东屯田可种，西壤水可渔。门无索租吏，家有种树书。野亭开草树，野具集朋徒。试问朝市宅，传舍不须臾。朝悬奉铁券，莫死已属镂。始知野亭野，庙堂如不如？
野雉词
作者：杨维桢
朝代：元
体裁：乐府曲辞

野雉异兮家鸡，雉将雏兮栖栖。嫁刘季兮逐季飞，不逐季兮季狐疑。羽翼成兮两口苦无违。
金人击毬图
作者：杨维桢
朝代：元
体裁：乐府曲辞

靺鞨国，鹘产仇，赤药半吐妖狐愁。夹山丈雪走髑髅，黄羊紫酪薰神州。丽春堂前春正好，胭脂妆花绒剪草。君王自作击毬戏，说与郎君莫相恼。蜚虎帜，蟠龙裘，乌纱顶换银兜鍪。四垂带绾双白月，玉脑紧贴金笼头。袒臂交肩捷过鸟，铁棒旋身电光绕。一阵欢声埽地来，火珠迸落双华表。盲骨天人赤龙须，火伍要与常人殊。画工俗笔不可摹，谩作十国朝王图。于乎五国城，一丸土，不为羊哥封国户。麒麟脱地地一裂，千古毬场吊禾黍。
金人击球图
作者：杨维桢
朝代：元

靺鞨国，鹘产仇，赤药手吐妖狐愁。
夹山丈雪走髑髅，黄羊紫骼薰神州。
丽春堂前春正好，胭脂妆花绒剪草。
君王自作击球戏，说与郎君莫相恼。
飞虎帜，蟠龙裘，乌纱顶换银兜鍪。
四垂带绾双白月，玉瑙紧贴金笼头。
袒臂交肩捷过鸟，铁棒旋身电光绕。
一阵欢声扫地来，火珠迸落双华表。
盲骨天人赤龙须，火伍要与常人殊。
画工俗笔不可摹，漫作十国朝王图。
於乎，五国城，一丸土，不为羊哥封国户，麒麟脱地地一裂，千古球场吊禾黍。
金台篇
作者：杨维桢
朝代：元
体裁：乐府曲辞

高台起朔方，金色照天光。上有七十二凤凰，金鼎玉食高颉颃。王不居，志独苦，拜师礼重心愈下。群贤起，南西东，国耻一洒黄金空，十年燕雌今日雄。君不见姑苏何用黄金屋，壄鹿穿花豕衔蓐。
金台篇
作者：杨维桢
朝代：元

高台起朔方，金色照天光。上有七十二凤凰，金鼎玉食高颉颃。王不居，志独苦，拜师礼重心愈下。群贤起，南西东，国耻一洒黄金空，十年燕雌今日雄。君不见姑苏何用黄金屋，野鹿穿花豕衔蓐。
金处士歌
作者：杨维桢
朝代：元
体裁：乐府曲辞

苏州古隐君，实始虞仲，隐居放言，中乎清与权。次曰澹台氏，言不枝，行不径，未尝匐走诸侯前。五噫之夫，将其匹联。耕织为业，不废诵与弦。亦有天随仙配鸱夷子，理钓船。去之五百年，求继者孰贤。阖闾古城阴，曰有处士氏曰金。长身而美髯，风局孤以古，古貌疏且沈。家不失箴，里不失任。有馀推与人，矧肯爵禄入吾心。心阙下，足终南。贫贱易屈，贵富易淫。故大隐在关市，不在壑与林。凤皇不能引高，神龙不能深深。人呼为处士，更加贞与逸号，焉知古不如来今。吾嗟今之士，科隐丘，复事王侯。行无补阙，言无裨谋，惟禄食是媒。诡贞而隐，诡逸而休，以为吾人忧。放而返涧，恚岳陇羞。闻处士风，其不泚然在颡，岂吾人俦。
金处士歌
作者：杨维桢
朝代：元

苏州古隐君，实始虞仲，隐居放言，中乎清与权。次曰澹台氏，言不枝，行不径，未尝匐走诸侯前。五噫之夫，将其匹联。耕织为业，不废诵与弦。亦有天随仙配鸱夷子，理钓船。去之五百年，求继者孰贤。阖闾古城阴，曰有处士氏白金。长身而美髯，风局孤以古，古貌疏且沉。家不失箴，里不失任。有余推与人，矧肯爵禄入吾心。心阙下，足终南。贫贱易屈，富贵易淫。故大隐在关市，不在壑与林。凤凰不能引高，神龙不能引深。人呼为处士，更加逸与贞之号，焉知古不如来今？吾嗟今之士，既隐丘园，复事王侯。行无补阙，言无裨谋。惟禄食是媒。诡贞而隐，诡逸而休。以为吾人优。放而返涧，恚岳陇羞。知闻士风，其不泚然在颡，岂吾人俦。
金山孤凤辞
作者：杨维桢
朝代：元

肃肃金山凤，凤兮同阿房。凤兮不凰老，孤鸣在高冈。幸生一鸑雏，毛雨蔚成章。鸑雏实不恶，反哺天性良。坐革枭獍暴，不受雀角伤。教之六律音，因之鸣朝阳。来仪实有本，凤声益锵锵。於乎金山凤，永为百鸟祥。
金山孤凤辞
作者：杨维桢
朝代：元
体裁：乐府曲辞

肃肃金山凰，凤兮同阿房。凤兮不凰老，孤鸣在高冈。幸生一鸑雏，毛羽蔚成章。鸑雏实不恶，反哺天性良。坐革枭獍暴，不受雀角伤。教之六律音，因之唳朝阳。来仪实有本，凤声益锵锵。乌乎金山凤，永为百鸟祥。
金溪孝女歌
作者：杨维桢
朝代：元

金溪石，石生银。凿石石有尽，银令无时磷。昨夜银官下，山头点银户。葛家户，无丁惟二女，葛家父苦楚，苦楚与死邻。二女痛父关一身，骈首跳冶裂焰闇。裂焰焚身不焚二女心。天惨惨，神森森，化作双白金。双白金，盛龙锦，愿作万寿卮，以奉天子饮。一饮银鬼泣，再饮银令寝。
金溪孝女歌
作者：杨维桢
朝代：元
体裁：乐府曲辞

金溪石，石生银。凿石石有尽，银令无时磷。昨夜银官下，山头点银户。葛家父，无丁惟二女，葛家父楚苦，苦楚与死邻。二女痛父关一身，骈首跳冶裂焰闇。裂焰焚身，不焚二女心。天惨惨，神森森，化作双白金。双白金，盛龙锦，愿作万寿卮，以奉天子饮。一饮银鬼泣，再饮银令寝。
金盘美人
作者：杨维桢
朝代：元

昨夜金床喜，喜荐美人体。今日金盘愁，愁荐美人头。明朝使君在何处，溷中人溺血骷髅。君不见东山宴上琵琶骨，夜夜鬼语啼箜篌。
金盘美人
作者：杨维桢
朝代：元
体裁：古风

昨夜金床喜，喜荐美人体。今日金盘愁，愁荐美人头。明朝使君在何处？溷中人溺血骷髅。君不见东山琵琶骨，夜夜鬼语啼箜篌。
金谷步障歌
作者：杨维桢
朝代：元
体裁：乐府曲辞

金谷水派银河流，金谷峙据三神丘。太仆卿君十二楼，花草不识人间秋。蜀江染丝云五色，紫凤衔丝中夜织。剪断鲸涛三万匹，天女江妃不敢惜。明珠量斛买娥眉，时时玉笛障中吹。红鸾翠鹊飞在地，香尘蹋蹋凝流脂。野鹰西来歌吹歇，踏锦未收风雨裂。楼前甲士屯如云，楼上佳人坠如雪。于乎董家郿坞金成泥，鬼灯一点然空脐。齐州奴，何用尔，只须豆粥与萍齑。不见祇今金谷底，野花作障山禽啼。
钟山诗
作者：杨维桢
朝代：元
体裁：七言律诗

钟山千仞楚天西，玉柱曾经御笔题。云护金陵龙虎壮，月明珠树凤凰栖。气吞江海三山小，势压乾坤五岳低。愿效华封陈敬祝，万年圣寿与天齐。
钟离春
作者：杨维桢
朝代：元
体裁：乐府曲辞

钟离春，臼头深目凹鼻唇，皮肤若烟面如尘。手有五色之綵线，为君补衮成天文。渐台之君荒且忮，明朝夷台作平地。太子择日正储位，钟离在宫齐国治。
钟离春·钟离春
作者：杨维桢
朝代：元

钟离春，白头深目凹鼻唇，皮肤若烟面如尘。手有五色之彩线，为君补衮成天文。渐台之君荒且忮，明朝夷台作平地。太子择日正储位，钟离在宫齐国治。
钟藤辞
作者：杨维桢
朝代：元
体裁：乐府曲辞

南有美木，钟藤束只。钟藤日肥，美木削只。于乎孤刚，柔恶毙之。孰操斧斤，为我理之。
钟藤辞
作者：杨维桢
朝代：元

南有美木，钟藤束只。钟藤日肥，美木削只。於呼孤刚，柔恶毙之。孰操斧斤，为我理之。
钱塘怀古率堵无傲同赋
作者：杨维桢
朝代：元
体裁：七言律诗

天山乳凤飞来小，南渡衣冠又六朝。劫火自焚杨琏塔，箭锋犹抵伍胥潮。燐光夜附山精出，龙气秋随海雾消。惟有宫人斜畔月，多情还自照吹箫。
钱塘怀古率堵无傲同赋
作者：杨维桢
朝代：元

天山乳凤飞来小，南渡衣冠又六朝。
劫火自焚杨琏塔，箭锋犹抵伍胥潮。
磷光夜附山精出，龙气秋随海雾消。
惟有宫人斜畔月，多情还自照吹箫。
铁城谣
作者：杨维桢
朝代：元
体裁：古风

蒸土筑城城上铁，北风一夜吹作雪。君不见铜驼关外铁瓮堆，中填白骨外涂血，髑髅作声穿鬼穴。铜驼崩，铁瓮裂。
铁枪封万户至正壬辰七月二十日破贼于杭余尝
作者：杨维桢
朝代：元

李铁枪，人之杰。
将之强，手持铁枪丈二长。
铁枪入手乌龙骧，龙精射之落搀抢。
皇帝十有二载秋七月，红凶西来寇西浙。
防关健儿走惶惶，铁枪一怒目眦裂。
十万赭衣暗城阙，铁枪乌龙去明灭。
须臾化作风雨来，净洗铜城满城血。
呜呼！殪猰貐，屠封狼，铁枪之锋无与当。
胡为将星昨夜坠昱关，铁枪一折天无光。
天无光，人伥伥，云台倚天云潜伤。
天子赠忠良，祠以血食冬青乡。
呜呼！归来乎？铁枪。
铁面郎，美赵御史也
作者：杨维桢
朝代：元
体裁：乐府曲辞

铁面郎，不愿白玉堂，愿着锦衣裳。上明天耳目，下见人肝肠。江南使者欺天隐，黄金车驮实虚牝。忽焉青天近，天目峰前见秋隼。父老出郭门，焚香拜使君。使君天上斗，斟酌元气成冬春。成冬春，立皇纪，董狐已修三国史，柱下惠文须出理。江南骢，行且止，万一谗邪塞天耳。手持尧时屈轶枝，独立殿前言国是。铁面郎，真御史。
铁面郎，美赵御史也
作者：杨维桢
朝代：元

铁面郎，不愿白玉堂，愿着锦衣裳。上明天耳目，下见人肝肠。江南使者欺天隐，黄金车驮实虚牝。忽焉青天近，天目峰前见秋隼。父老出郭门，焚香拜使君。使君天上斗，斟酌元气成冬春。成冬春，立皇纪，董狐已修三国史，柱下惠文须出理。江南骢，行且止，万一谗邪塞天耳，手持尧时屈轶枝，独立殿前言国是。铁面郎，真御史。
铁骨搭
作者：杨维桢
朝代：元
体裁：乐府曲辞

铁骨搭，伟鹘砂，性如獬豸口如鸦。仰见太阴剥食欲，挟匕上天刳妖蟆。俯见海扬波，誓拔快剑水上断蝮蛇。才雄志大无位可施展，乃令行人走使匹马无停挝。南藩大吏一月二十九日醉藩职，弗理莫敢辄玼瑕。骨搭北上见官家，官家门南事，一一叩陛下，陈治忽谈忠邪。天子为点首，百官尽惊呀，御史结舌惭辅车。有附和，无聱牙。于乎骨搭者，古之汲直无以加，天子何不唤取归南衙。下为百司司白简，上为天子持黄麻。
铜将军
作者：杨维桢
朝代：元

铜将军，无目视有准，无耳听有神。高纱红帽铁篙子，南来开府称藩臣。兵强国富结四邻，上禀正朔天王尊。阿弟住国秉国钧，僣逼大兄称孤君。案前火势十妖嬖，后宫春艳千花嫔。水犀万弩填震泽，河丁万钟输茅津，神愁鬼愤哭万民。铜将军，天假手，疾雷一击粉碎千金身。斩妖蔓，拔祸根，烈火三日烧碧云。铁篙子，面缚西向为吴宾。
铜将军
作者：杨维桢
朝代：元
体裁：古风

铜将军，无目视有准，无耳听有神。高纱红帽铁篙子，南来开府称藩臣。兵强国富结四邻，上禀正朔天王尊。阿弟柱国秉国钧，僭逼大兄称孤君。案前火势十妖嬖，后宫春艳千花嫔。水犀万弩填震泽，河丁万钟输茅津，神愁鬼愤哭万民。铜将军，天假手，疾雷一击粉碎千金身。斩妖蔓，拔祸根，烈火三日烧碧云。铁篙子，面缚西向为吴宾。
铜雀妓
作者：杨维桢
朝代：元

火龙戕，铜雀翔，漳河水，鼎中央。魏武王安得万万寿，长生铜雀宫。百岁葬西冈，铜雀妓，不得与金银珠宝同埋藏。台上六尺床，床下穗帐奠酒粻。月十五，作伎以为常，更令登高台而望西陵。漳河水啾啾，东下不回头。铜雀妓，漳河流，试问台上妓，何不殉死如秦丘。
铜雀妓
作者：杨维桢
朝代：元
体裁：乐府曲辞

火龙戕，铜雀翔，漳河水，鼎中央。魏武王安得万万寿，长生铜雀宫。百岁葬西冈，铜雀妓，不得与金银珠宝同埋藏。台上六尺床，床下繐帐奠酒粻。月十五，作伎以为常，更令登高台而望西陵。漳河水啾啾，东下不回头。铜雀妓，漳河流，试问台上妓，何不殉死如秦丘。
铜雀曲
作者：杨维桢
朝代：元

帐中歌吹作，玉座翠帘曛。西陵迷望眼，日暮起浮云。
铜雀曲
作者：杨维桢
朝代：元
体裁：乐府曲辞

帐中歌吹作，玉座翠帘曛。西陵迷望眼，日莫起浮云。
银瓶女
作者：杨维桢
朝代：元
体裁：乐府曲辞

岳家父，国之城，秦家奴，城之倾。皇天不灵，杀我父与兄。嗟我银瓶，为我父缇萦。生不赎父，死不如无生。千尺水，一尺瓶，瓶中之水精卫鸣。
锦衣香·馆娃宫，荆榛蔽。响さ廊，莓苔翳。可惜剩水残山，断崖高寺，
作者：杨维桢
朝代：元

百花深处一僧归。
空遗旧迹，走狗斗鸡。
想当年僭祭，望郊台凄凉云树，香水鸳鸯去。
酒城倾坠，茫茫练渎，无边秋水。
长洲曲
作者：杨维桢
朝代：元
体裁：古风

长洲水引东江潮，潮生暮暮还朝朝。只见潮头起郎柂，不见潮尾回郎桡。昨夜西溪买双鲤，恐有郎椷寄连理。金刀剖腹不忍食，尺素无凭脍还委。西溪之水到长洲，明日啼红临上头。
长洲曲
作者：杨维桢
朝代：元

长洲水引东江潮，潮生暮暮还朝朝。只见潮头起郎舵，不见潮尾回郎桡。昨夜西溪买双鲤，恐有郎缄寄连理。金刀剖腹不忍食，尺素无凭脍还委。西溪之水到长洲，明日啼红临上头。
长门怨
作者：杨维桢
朝代：元
体裁：乐府曲辞

阿娇盼美目，阿娇贮金屋。金屋瑶华春未老，长门一夜生秋草。蜀才人，金百斤，受金为我赋长门。长门写春愁，君王见之为伤秋。临邛沟水东西流，不知悲妇悲白头。
问生灵
作者：杨维桢
朝代：元
体裁：乐府曲辞

金椎碎铜仙，火窑烧石佛。天子问生灵，生灵消鬼卒。天上光明光，无屋照突兀。愿照屋下坎，再照坎中骨。
闻定相死寇
作者：杨维桢
朝代：元
体裁：七言律诗

三朝勋旧半彫零，京口雄藩孰老成？可是叔孙祈欲死，喜闻先轸面如生。东园草暗铜驼陌，北固潮平铁瓮城。珍重子仪谁可继，三军气色倍精明。
闻定相死寇（丙申六月，京口）
作者：杨维桢
朝代：元

三朝勋旧半雕零，京口雄藩孰老成。可是叔孙祈欲死，喜闻先轸面如生。东园草暗铜驼陌，北固潮平铁瓮城。珍重子仪谁可继，三军气色倍精明。
闻诏有感
作者：杨维桢
朝代：元
体裁：七言律诗

近报相臣亲奉诏，吾皇今是中兴年。江东邺下无三日，岭北湖南共一天。诸葛出师机未失，子仪见虏信应坚。老臣欲借食前箸，愿与君王策万全。
闻雁篇
作者：杨维桢
朝代：元
体裁：古风

楼头闻过雁，只影不成双。一夜狂夫梦，相随到九江。
阳台曲
作者：杨维桢
朝代：元
体裁：古风

月落望夫山，高台十二鬟。楚宫多妒女，云雨梦中还。
阿荦来操
作者：杨维桢
朝代：元
体裁：琴操

阿荦来，阿荦来，十有一拍拍莫催。壮士卷芦叶，夜吹簸罗回。胡霜凋折柳，边风吹落梅。龙城寒月覆如杯，阴山狐狸奉首哀。真人作，统九垓。一拍始，天地开，五拍六拍奎斗回。合歌金槽双椤桫，黄宫大弦声若雷。鴐鹅颈，羖䍽胎。鲜卑齐上万寿杯，大驾岁还龙虎台。阿荦极，阿荦愁。九九八十一春秋，黄雾迷涿丘。桃皮筚篥吹陇头，二十四弦如箜篌。东青雕，雄纠纠，白翎雀，雌嚘嚘，鲜卑老将涕交流。为君弄，兜勒兜，兜勒兜，将军怒发竖鋀矛，龙跳虎掷走蚩尤。
陇头水
作者：杨维桢
朝代：元
体裁：乐府曲辞

陇头水，交河津，东行九回坂，西通月氏东达秦。贰师将，汉家杰，手摩龙泉七星灭。此身未报主君仇，衅妻再铸千金钩，精诚岂识征夫侯。
陈孝童
作者：杨维桢
朝代：元
体裁：乐府曲辞

钱清陈孝童，十岁知孝母。母病日以革，药饵空㕮咀。夜庭人不知，磨刀去剔股。凡儿血肉躯，躯小痛槚楚。孰识身在亲，惨毒至刀斧。邻里闻孝童，涕泗下如雨。道路闻孝童，过车式其户。堂堂士大夫，结发在庠序。母背忍绝裾，母丧亡捧土。我作孝童诗，岂惟风童孺。
陈帝宅
作者：杨维桢
朝代：元

荒城陈帝宅，故殿吴王居。曲池无锢石，老树有遗株。高堂易梵宇，白足走钟鱼。未知万仗后，兴废有何如！
陈帝宅
作者：杨维桢
朝代：元
体裁：乐府曲辞

荒城陈帝宅，故殿吴王居。曲池无锢石，老树有遗株。高堂易梵宇，白足走钟鱼。未知万代后，兴废又何如。
陈明桧
作者：杨维桢
朝代：元

陈皇有遗宅，乃在鸟山中。当时手所植，花木罗青红。独有左纽树，阅世如龟龙。怀哉手植人，不见三阁崇。后庭种玉树，金井雕秋风。
陈朝桧
作者：杨维桢
朝代：元
体裁：乐府曲辞

陈皇有遗迹，乃在鸟山中。当时手所植，花木罗青红。独有左纽树，阅世如龟龙。怀哉手植人，不见三阁崇。后庭种玉树，金井凋秋风。
陶庄
作者：杨维桢
朝代：元
体裁：七言律诗

村落成行市井连，日中云集自年年。刀锥有利图衣食，贸易无人索税钱。渔鼓画桥杨柳外，酒旗茅店杏花前。陶家义塾相闻近，教子何须孟母传。
隐君宅
作者：杨维桢
朝代：元
体裁：乐府曲辞

隐君宅中区，心游入天境。酌空引窊石，汲深出寒井。檐花度吹香，池叶漏天影。隐几鸣虚琴，悠然有真省。
雉城曲
作者：杨维桢
朝代：元
体裁：乐府曲辞

荡舟横塘去，塘上野鸳鸯。鸳鸯忽飞去，相见双女郎。齐唱雉城曲，共制夫容裳。手洗藕花露，劝君荷叶囊。何以报永好，解佩双明珰。妾住雉城里，不是雉城倡。
雉城曲
作者：杨维桢
朝代：元

荡舟横塘去，塘上野鸳鸯。鸳鸯忽飞去，相见双女郎。齐唱雉城曲，共制芙蓉裳。手洗藕花露，劝君荷叶囊。何以报永好，解佩双明珰。妾住雉城里，不是雉城倡。
雉子班
作者：杨维桢
朝代：元
体裁：乐府曲辞

雉子将雏虽两雌，麦田青青四月时。雉子班班上毛衣。网罗一相失，误为囮所危。吁嗟尔为囮误，又忍为我媒。我今谢尔死，岂忍须臾迟。两雉死同归，琴声鼓之为嗟咨。英英鹴雌儿，百鸟不敢欺，只如燕燕傍人飞。
雉朝飞
作者：杨维桢
朝代：元
体裁：古风

雉朝飞，一雄挟一雌，雄死雌誓黄泥归。卫女嫁齐子，未及夫与妻。青缡绾素结，一死与之齐。人言卫女荡且离，乌得冢中有雉飞？琴声鼓之闻者悲。
雌雄曲
作者：杨维桢
朝代：元
体裁：乐府曲辞

妾夫晓出塞，妾夜驰孤忠。誓作干将剑，一死双雌雄。
雨后云林图
作者：杨维桢
朝代：元

浮云载山山欲行，桥头雨余春水生。便须借榻云林馆，卧听仙家鸡犬声。
雨后云林图
作者：杨维桢
朝代：元
体裁：七言绝句

浮云载山山欲行，桥头雨馀春水生。便须借榻云林馆，卧听仙家鸡犬声。
雨竹
作者：杨维桢
朝代：元
体裁：五言绝句

倚石添新笋，争妍个个添。佳人听春雨，笑隔水晶帘。
雨雪曲
作者：杨维桢
朝代：元
体裁：乐府曲辞

天苍苍，地茫茫，二月三月雪滂滂。雨我黄竹湿衣裳，天子不在黄竹乡。天苍苍，地茫茫，武照儿，高冠大履据堂皇，唐家臣子三月以为祥。
雷海青
作者：杨维桢
朝代：元
体裁：古风

雷乐工，先王使侍华清宫。营州羯奴作天子，梨园弟子群相从。雷乐工，投乐器，恸哭西风双血泪。凝碧池头刀谩攒，试马柱前詈不畏。于乎，雷乐工，既解此，何不筑中置一匕？
雷海青
作者：杨维桢
朝代：元

雷乐工，先王使侍华清宫。营州羯奴作天子，梨园弟子群相从。雷乐工，投乐器，恸哭西风双血泪。凝碧池头刀谩攒，试马柱前詈不畏。於乎，雷乐工，既解此，何不筑中置一匕？
青虫
作者：杨维桢
朝代：元
体裁：古风

青衣虫，平生读书孝与忠，天子赐第蓬莱宫。东归执笔琼台阙，劝进天平犯天戎。青衣虫，献策海岛计亦穷，刘家军师邮汝容。青衣虫，悔不为白头蠹老死文字中。
韦骨鲠
作者：杨维桢
朝代：元

韦骨鲠，性傄㑻，语轧？。眼中有周公孔子，舌底有龙逢比干。见无义汉不律官，怒瘿突项膊，芒刺生肺肝。敢向汉遮栏，驾策不向秦钻。世人不识之，峨独角巾如豸冠。痛吟荡阴里，悲歌清泪滩。左旋右衡万妾妇，朝梁莫晋千痴顽。弗弧弗刃劫白日，？郎摸仿同一虷。走毂下，出台端，力陈悖逆不赦金鸡竿。败红一阵逐风去，木駃万驾螺蛳盘。朅来秣陵市，佯狂落魄酒浇舌本黄河乾。我有孤竹笛，和君独丝弹。神仙狡狯只在吾人间，倒骑一笑，与尔共访西华山。
韦骨鲠
作者：杨维桢
朝代：元
体裁：乐府曲辞

韦骨鲠，性傄㑻，语轧�。眼中有周公孔子，舌底有龙逢比干。见无义汉不律官，怒瘿突项膊，芒刺生肺肝。敢向汉遮栏，驾策不向秦钻。世人不识之，峨独角巾如豸冠。痛吟荡阴里，悲歌清泪滩。左旋右衡万妾妇，朝梁莫晋千痴顽。弗弧弗刃劫白日，�郎摸仿同一虷。走毂下，出台端，力陈悖逆不赦金鸡竿。败红一阵逐风去，木駃万驾螺蛳盘。朅来秣陵市，佯狂落魄酒浇舌本黄河乾。我有孤竹笛，和君独丝弹。神仙狡狯只在吾人间，倒骑一笑，与尔共访西华山。
韦骨鲠
作者：杨维桢
朝代：元

韦骨鲠，性傄㑻，语轧𢧀。眼中有周公孔子，舌底有龙逢比干。见无义汉不律官，怒瘿突项膊，芒刺生肺肝。敢向汉遮栏，驾策不向秦钻。世人不识之，峨独角巾如豸冠。痛吟荡阴里，悲歌清泪滩。左旋右衡万妾妇，朝梁莫晋千痴顽。弗弧弗刃劫白日，𨧱郎摸仿同一虷。走毂下，出台端，力陈悖逆不赦金鸡竿。败红一阵逐风去，木駃万驾螺蛳盘。朅来秣陵市，佯狂落魄酒浇舌本黄河乾。我有孤竹笛，和君独丝弹。神仙狡狯只在吾人间，倒骑一笑，与尔共访西华山。
韦骨鲠（并序论）
作者：杨维桢
朝代：元

韦骨鲠，性傄亻密，语轧。
眼中有周公孔子，舌底有龙逢比干。
见无义汉不律官，怒癭突项髆，芒刺生肺肝。
说敢向汉遮栏，驾策不向秦钻。
世人不识之，峨独角巾如豸冠。
痛吟荡阴里，悲歌清泪滩。
左从右衡万妾妇，朝梁暮晋千痴顽。
弗弧弗刃劫白日，鈯郎模仿同虷。
走毂下，出台端，力陈悖逆不赦金鸡竿。
败红一阵逐风去，木駃万驾螺蛳盘。
劫来秣陵市，佯狂落魄酒浇舌本黄河干。
我有孤竹和君独丝弹，神仙狡狯只在吾人间，倒骑一笑，
与尔共访西华山。
韩蕲王夫人
作者：杨维桢
朝代：元
体裁：七言绝句

巫家卜偶不为嫌，优女占夫事更坚。看取异时真畏友，九重书上议黄天。
题二乔观书图
作者：杨维桢
朝代：元
体裁：古风

乔家二女双芙蓉，一代国色江之东。乱离唯恐埋百草，岂料一日俱乘龙。江东子弟孙郎策，同住周郎道南宅。弟兄不减骨肉亲，喜作乔家两娇客。明年符死镜中妖，铜雀春深愁大乔。自是阿瑜能了事，黄星一道随烟销。小乔初嫁有如此，天下三分从此始。风流顾曲本多才，风雨鸡鸣戒君子。乔家教女善诗书，岂比小姑持刃为。帐中草檄名汉贼，已知事属方颐儿。君不见阿瞒老赎蔡文姬，博学才辩何所施，天下羞诵《胡笳》词。
题凌波仙图
作者：杨维桢
朝代：元
体裁：七言绝句

帝子乘风下九疑，含情欲去更迟迟。独怜江草年年长，曾见凌波解佩时。
题刘阮山
作者：杨维桢
朝代：元
体裁：七言绝句

两婿原非薄倖郎，仙姬已识姓名香。问渠何事归来早，白首糟糠不下堂。
题墨雁
作者：杨维桢
朝代：元
体裁：七言绝句

黄沙衰草羽毵毵，八月天山冷不堪。昨夜朔风吹过影，尽将秋色到天南。
题夏氏槐梦杆
作者：杨维桢
朝代：元

何人觅得大槐国，国在人间人不识。
五马既赴南柯侯，千金更选东床客。
金鸡一声叫东方，蝴蝶飞来春一场。
君不见绿林周虎郎，匍匐尚拜蚍蜉王。
题夏氏槐梦轩
作者：杨维桢
朝代：元
体裁：古风

何人觅得大槐国，国在人间人不识。五马既赴南柯侯，千金更选东床客。金鸡一声叫东方，蝴蝶飞来春一场。君不见绿林铜虎郎，匍匐尚拜蚍蜉王。
题大痴山水
作者：杨维桢
朝代：元
体裁：七言绝句

前山后山青不了，大树小树枝相樛。老痴胸中有丘壑，貌得江南一幅秋。
题子昂五花马图
作者：杨维桢
朝代：元
体裁：古风

赵公马癖如邓公，曾骑赐马真龙骢。沤波亭上风日静，想像天厩图真龙。乌云满身云满足，紫焰珠光夺双目。九花风细虬欲飞，五色波清锦初浴。只今买骨黄金台，圉家豢牧皆驽材。将军临阵托生死，照陵石马空遗哀。此图年深神亦化，后来何人夸笔亚。不见真龙空见画，犹得千金索高价。
题孟珍玉涧画岳阳小景
作者：杨维桢
朝代：元
体裁：七言律诗

岳阳楼上望君山，山色苍凉十二鬟。剑气拂云连翠黛，佩声挑月过沧湾。洞庭水落渔船上，云梦秋深猎客还。最忆老仙吹铁笛，驭风时复往来间。
题履元陈君万松图
作者：杨维桢
朝代：元
体裁：古风

紫芝道人天思精，南来新画青松障。东家画水西家山，积弃陈缣忽如忘。突然槎牙生肺肝，元气淋漓迫神王。亟呼圆瓦倒墨汁，尽写髯官立成仗。群争十丈百丈身，气敌千人万人将。交柯玉锁混鳞甲，屈铁金绳殊骨相。石斗雷霆白日倾，雨走蛡龙青天上。前身要是僧择仁，五百蜿蜒见情状。天台老林亦画松，三株五株成冗长。我家东越大松冈，五鬣苍苍郁相望。门前两个赤婆娑，上有玄禽语相向。雕龙梓客朝取材，伏虎将军夜偷饷。安得射洪好绢百尺强，令泫阴森移叠嶂。鼓以轩辕之瑟五十弦，共写江声入悲壮。
题山居图
作者：杨维桢
朝代：元
体裁：七言绝句

千涧沄沄一径通，长松尽入白云中。徵君更在山深处，满谷桃花烂熳红。
题并笛图
作者：杨维桢
朝代：元
体裁：古风

北溟苍蟠赤有只，何年飞入昭阳里。王母抱其首，至尊抚其尾，爱之不啻如己子。时复娇嘶作宫徵，宁王窃弄至尊喜。一朝踊跃不可收，化作万丈长黄虬。腾怒□觞昆仑丘，五城欲崩河倒流。老优方作《霓裳》舞，朔风忽动渔阳鼓。鼓声殷殷来朝阳，六龙西狩剑阁长。欢乐极兮成悲伤，马嵬坡下尘土香。玉奴弦索花奴鼓，阉奴节腔浑奴舞。阿环自品玉玲珑，御手移游亲按谱。风生龙爪玉星香，露湿鞍唇金缕长。莫倚花深人不见，李摹擪笛傍宫墙。
题并笛图
作者：杨维桢
朝代：元

北溟苍蟠赤有只，何年飞入昭阳里。王母抱其首，至尊抚其尾，爱之不啻如己子。时复娇嘶作宫徵，宁王窃弄至尊喜。一朝踊跃不可收，化作万丈长黄虬。腾怒□觞昆仑丘，五城欲崩河倒流。老优方作《霓裳》舞，朔风忽动渔阳鼓。鼓声殷殷来朝阳，六龙西狩剑阁长。欢乐极兮成悲伤，马嵬坡下尘土香。玉奴弦索花奴鼓，阉奴节腔浑奴舞。阿环自品玉玲珑，御手移游亲按谱。风生龙爪玉星香，露湿鞍唇金缕长。莫倚花深人不见，李摹擫笛傍宫墙。
题开元王孙挟弹图
作者：杨维桢
朝代：元
体裁：古风

开元少年意气雄，任侠不数陈孟公。文犀束带鹄被小，骄马飒踏如飞龙。侧身仰望目瞿瞿，为有流莺在高树。两骑联翩未敢前，看送金丸落飞羽。白头乌啄延秋门，渔阳尘起天地昏。珊瑚宝玦散原野，空令野客哀王孙。平原公子五色笔，俗史庸工俱辟易。写成图画鉴兴衰，未必奢淫不亡国。
题张长年雪篷
作者：杨维桢
朝代：元
体裁：七言律诗

故人今在霅之滨，风雪孤篷未苦贫。二载溪头见安道，一蓑江上觅玄真。饭烝菰米香生夜，被拥芦花梦绕春。莫说江都锦帆事，芜城烟雨正愁人。
题撚花仕女图
作者：杨维桢
朝代：元
体裁：七言绝句

写罢桃花扇底诗，木香手撚小枝枝。灵犀一点春心密，不许墙东野蝶知。
题春江渔父图
作者：杨维桢
朝代：元

一片青天白鹭前，桃花水泛住家船。
呼儿去换城中酒，新得槎头缩项鯿。
题春江渔父图
作者：杨维桢
朝代：元
体裁：七言绝句

一片青天白鹭前，桃花水泛住家船。呼儿去换城中酒，新得槎头缩颈鳊。
题月山公九马图手卷为任伯温赋
作者：杨维桢
朝代：元
体裁：古风

任公一生多马癖，松雪画马称同时。已知笔意有独得，天育万骑皆吾师。房精夜堕池水黑，龙出池中飞霹雳。图中九马气俱王，都护青骢尤第一。一马饮水水有声，两马龁草风雨生。其馀五马尽奇骨，蛮烟洗尽桃花明。君不见佛郎献马七度洋，朝发流沙夕明光。任公承旨写神骏，妙笔不数江都王。任公一化那可复，后生画马空多肉。此图此马无人看，黄金台高春草绿。
题朱莲峰梦游仙宫殿明日偕见西辨章进凝香阁诗
作者：杨维桢
朝代：元
体裁：古风

青莲老人青佩环，自言昨夜梦游海上天梯山。天梯之山三万八千丈，琼台双阙开天关。赤藤飞上最绝顶，千树琪花散晴影。通明前殿上觐玉虚翁，左面长眉瞳炯炯。玉翁元是太极仙，手弄两丸日月旋。天扃地户司启闭，玄牝一钥开天先。青莲老人南极裔，泰华开花一千岁。大人赋奏马文园，玉藕如船浇渴肺。殿前作诗明月光，光采下彻下土中书堂。明朝写得凝香章，蝴蝶飞来七宝床。
题朱蓬峰梦游仙宫殿，明日偕见西辨章进凝香
作者：杨维桢
朝代：元

青莲老人青佩环，自言昨夜梦游海上天梯山。
天梯之山三万八千丈，琼台双阙开天关。
赤藤飞上最绝，千树琪花散晴影。
通明前殿上觐玉虚翁，左面长眉瞳炯炯。
玉翁元是太极仙，手弄两丸日月旋。
天扃地户司启闭，玄牝一钥开天先。
青莲老人南极裔，泰华开花一千岁。
大人赋奏马文园，玉藕如船浇渴肺。
殿前作诗明月光，光彩下彻下土中书堂。
明朝写得凝香章，蝴蝶飞来七宝床。
题杨妃春睡图
作者：杨维桢
朝代：元
体裁：古风

沈香亭前燕来后，三郎鼓中放花柳。西宫困人春最先，华清溶溶煖如酒。雪肢欲透红蔷薇，锦裆卸尽流苏帏。小莲侍拥扶不起，翠被卷作梨云飞。蟠龙髻重未胜绾，燕钗半落犀梳偃。晚漏壶中水声远，帘外日斜花影转。琵琶未受宣唤促，睡重黎腰春正熟。不知小绷思塞酥，梦中化作衔花鹿。
题杨妃春睡图
作者：杨维桢
朝代：元

沉香亭前燕来后，三郎鼓中放花柳。西宫困人春最先，华清溶溶暖如酒。雪肢欲透红蔷薇，锦裆卸尽流苏帏。小莲侍拥扶不起，翠被卷作梨云飞。蟠龙髻重未胜绾，燕钗半落犀梳偃。晚漏壶中水声远，帘外日斜花影转。琵琶未受宣唤促，睡重黎腰春正熟。不知小衤朋思塞酥，梦中化作衔花鹿。
题柯敬仲竹木
作者：杨维桢
朝代：元
体裁：七言绝句

洞庭秋尽水增波，光动珊瑚碧树柯。夜半仙人骑紫凤，满天清影月明多。
题柳风芙月亭诗卷
作者：杨维桢
朝代：元
体裁：古风

主家池馆西龙塘，龙塘华国参差芳。秋轮轧露春云热，水风杨柳芙蓉月。星桥高挂东西虹，宫花小队烟花红。金丝拂鞍长袖舞，夜静水凉神欲语。草池梦落西堂客，吟诗一夜东方白。
题清閟堂雪蕉图
作者：杨维桢
朝代：元
体裁：古风

洛阳城中雪冥冥，袁家竹屋如箳篂。老人僵卧木偶形，不知太守来扣扃。辋川画得洛阳亭，千载好事图方屏。寒林脱叶风寥泠，胡为见此芭蕉青。花房倒抽玉胆瓶，盐华乱点青鸾翎。阶前老石如秃丁，银瘤玉瘿鲨星星。呜呼妙笔王右丞，陨霜不杀讥麟经。右丞执政身彤廷，燮理无乃迷天刑。胡笳一声吹羯腥，血沥劲草啼精灵。呜呼尔身如蕉不如蓂，凝碧池上先秋零。
题王母醉归图
作者：杨维桢
朝代：元
体裁：古风

瑶池春暖波如淀，不与红妆洗娇面。仙娥泛月蕊宫来，催宴璚花开水殿。麻姑满进九霞觞，金盘鲊熟芙蓉香。歌云缓绕紫鸾管，舞飙淑洒青霓裳。阿母嬉春淡妆束，云冠巧琢梅花玉。酒痕凝颊呼不醒，扶上仙山雪毛鹿。绮袍半脱露香肩，飞控不动金连钱。天风吹梦渡弱水，含羞倦倚双婵娟。归来笑拂龙髯席，汗湿鲛绡睡无力。玉钩齐上水精帘，十二璚楼月光白。吴兴画史笔如神，丹青貌得瑶池真。刘郎自是识仙趣，看花同赏玄都春。图中彷佛一相见，何必蓬莱问清浅。便呼青鸟报鸾笺，蟠桃明日重开宴。
题王粲登楼图
作者：杨维桢
朝代：元

临洮水涸铜人毁，西园青青草千里。秦川公子走乱离，瘦马疲童面如鬼。俊君威名跨海南，虎视走鹿何眈眈。可怜膝下尽豚犬，谁复大厦收■楠？落日楼头髀空拊，日断神州隔风雨。平生不识大耳公，座上客归丞相府。春深铜雀眼中蒿，揽涕尚复思登高。江山破碎非旧土，版图何日还金刀？荆台高楼已荆棘，丹青写赋工何益。君不见袁家有客能骂贼，将军头风重草檄。
题王粲登楼图
作者：杨维桢
朝代：元
体裁：古风

临洮水涸铜人毁，西园青青草千里。秦川公子走乱离，瘦马疲童面如鬼。俊君威名跨海南，虎视走鹿何眈眈。可怜膝下尽豚犬，谁复大厦收楩楠？落月楼头髀空拊，目断神州隔风雨。平生不识大耳公，座上客归丞相府。春深铜雀眼中蒿，揽涕尚复思登高。江山破碎非旧土，版图何日还金刀。荆台高楼已荆棘，丹青写赋工何益。君不见袁家有客能骂贼，将军头风重草檄。
题米芾小景
作者：杨维桢
朝代：元
体裁：五言律诗

烟雾林梢出，苍翠望中分。山溜杂人语，溪云乱鹤群。石梁逢释子，岩屋隐徵君。皴皵谁家笔，披图有篆文。
题缪生佚写林塘图和倪元镇韵
作者：杨维桢
朝代：元
体裁：古风

清流带古郭，中有射鸭堂。苔衣画壁涧，石台花雨香。之子弄孤翰，相见竹梧苍。思幽天机发，虑清尘梦忘。会须琴堂夜，共宿破山房。
题芭蕉美人图
作者：杨维桢
朝代：元
体裁：七言绝句

髻云浅露月牙弯，独立西风意自閒。书破绿蕉双凤尾，不随红叶到人间。
题苏武牧羊图
作者：杨维桢
朝代：元
体裁：五言律诗

未入麒麟阁，时时望帝乡。寄书元有雁，食雪不离羊。旄尽风霜节，心悬日月光。李陵何以别，涕泪满河梁。
题薛兰英、蕙英《苏台竹枝词》
作者：杨维桢
朝代：元

锦江只见薛涛笺，吴郡今传兰蕙篇。文采风流知有日，连珠合璧照华筵。难弟难兄并有名，英英端不让琼琼。好将笔底春风句，谱作瑶筝弦上声。
题薛兰英、蕙英《苏台竹枝词》·其一
作者：杨维桢
朝代：元
体裁：词

锦江只见薛涛笺，吴郡今传兰蕙篇。文采风流知有日，连珠合璧照华筵。
题薛兰英、蕙英《苏台竹枝词》·其二
作者：杨维桢
朝代：元
体裁：词

难弟难兄并有名，英英端不让琼琼。好将笔底春风句，谱作瑶筝弦上声。
题谢氏一勺轩
作者：杨维桢
朝代：元
体裁：古风

一勺水，不满斗。我吸之，勺在手。上连天津尾，下泄海焦口。主人饮，小池凿；吾蔀青，天纳牖。吾铁崖道人韪之曰：有人悟此环，云梦吞八九。
题赵仲穆临黄筌秋山图
作者：杨维桢
朝代：元
体裁：古风

成都画师称要叔，不独锦鸡兼写竹。李升笔法最称神，万里云山出西蜀。重峦叠嶂金碧堆，丹崖枫树如花开。银河著地可望不可到，上有仙家十二之琼台。峨眉玉垒天边落，万雉金城连剑阁。雪山西蜀为武担，石镜清辉缠井络。江边里牯似沈犀，水怪不敢湍金堤。支机石在严真观，浣花水落少陵溪。蜀王宫殿牛羊下，鼓吹却入鸡豚社。雪飞水磨旧敲茶，春酿郫筒荷熟鲞。草田麦垄烟光薄，交鹿呦呦雉角角。何处山僧赤脚归？空林野水日欲落。吴兴小赵精天机，出入内府阅秘奇。亲摹此本第一幅，闭户三月忘朝饥。老夫平生有山癖，草玄亭前双眼碧。江上何处未归来，黄鹤高楼吹铁笛。
题跋月山公九马图手卷为任伯温赋
作者：杨维桢
朝代：元

任公一生多马癖，松雪画马称同时。已知笔意有独得，天育万骑皆吾师。房精夜堕池水黑，龙山池中飞霹雳。图中九马气俱王，都护青骢尤第一。一马饮水水有声，两马龁草风雨生。其余五马尽奇骨，蛮烟洗尽桃花明。君不见佛郎献马七度洋，朝发流沙夕明光。任公承旨写神骏，妙笔不数江都王。任公一化那可复，后生画马空多肉。此图此马无人看，黄金台高春草绿。
题边鲁生梨花双燕图
作者：杨维桢
朝代：元
体裁：五言律诗

燕燕两于飞，璚楼暮雨微。春风歌《白雪》，夜月梦乌衣。对语寄宫树，营巢接禁闱。江南花事晚，疑是苦思归。
题逸乐子卷
作者：杨维桢
朝代：元
体裁：五言律诗

烟水风尘外，先生一草堂。干时无战策，却老有丹方。蒲叶钞书短，松花酿酒香。有时歌欸乃，小艇在沧浪。
题逸乐子卷
作者：杨维桢
朝代：元

烟水风尘外，先生一草堂。干时无战策，却老有丹方。蒲方抄书短，松花酿酒日。有时歌欸乃，小艇在沧浪。
题钱选画长江万里图
作者：杨维桢
朝代：元
体裁：古风

神禹划天堑，横分南北州。祇今天不限南北，一苇航之如大沟。洪源发从瞿塘口，崄峡中擘争黄牛。括汉包湘会沅澧，二妃风浪兼天浮。青山何罪受秦赭，翠黛依然生远愁。洞庭微波木叶脱，有客起登黄鹤楼。老瞒横槊处，酾酒浇江流。江东数豪杰，乃是孙与周。东风一信江上发，从此鼎国曹孙刘。吴南魏北后，倏忽开六朝。江南龙虎地，山水清相缪。渡头龙马王气歇，洲边鹦鹉才名留。新亭风景岂有异，长江不洗诸公羞。宫中金莲步方晓，后庭玉树声已秋。何如一杯酒，锦袍仙人月下舟。解道澄江靓如练，醉呼小谢开青眸。铁崖散人万里鸥，拙迹今似林中鸠。不如大贾舶，江山足胜游。腰缠足跨扬州鹤，楼船不用蓬莱丘。平生此志苦未酬，眼明万里移沧洲。乌乎，楚水尾，吴淞头，山河一发瞻神州，孰使我户不出兮囚山囚。
题陶弘景移居图
作者：杨维桢
朝代：元

大奴担簦挈壶飧，小奴笼鸡约孤㹠。雪斑鹿前双婉娈，水云牯背三温黁。中有玉立而长身，幅巾野服为何人。云是永明之隐君，身有黑子七星文。自从夜读《葛洪传》，便觉白日生青云。解冠径挂神武门，蜜䖅尚拜君王恩。句容洞天元第八，茅家兄弟遁秦腊。飞宫三接十二楼，下听华阳海声狭。三朝人物半凋零，水丑木中文已成。金牛脱络谁得箠，枯龟受灼宁生灵。金沙丹饭饥可饷，山中犹嫌呼宰相。从此移家金积东，满谷桃花隔秦壤。画工何处访仙踪，修眉明目射方瞳。可无鸡犬逐牛豕，栗橘葛㭾皆家僮。铁崖浮家妻子从，名山亦欲寻赤松。华阳礼郎或相逢，清风唤起十八公，乞以玉笙双凤吹雌雄。
题陶弘景移居图
作者：杨维桢
朝代：元
体裁：古风

大奴担簦挈壶飧，小奴笼鸡约孤豚。雪斑鹿前双婉娈，水云牯背三温黁。中有玉立而长身，幅巾野服为何人。云是永明之隐君，身有黑子七星文。自从夜读《葛洪传》，便觉白日生青云。解冠径挂神武门，蜜䖅尚拜君王恩。句容洞天元第八，茅家兄弟遁秦腊。飞宫三接十二楼，下听华阳海声狭。三朝人物半凋零，水丑木中文已成。金牛脱络谁得箠，枯龟受灼宁生灵。金沙丹饭饥可饷，山中犹嫌呼宰相。从此移家金积东，满谷桃花隔秦壤。画工何处访仙踪，修眉明目射方瞳。可无鸡犬逐牛豕，栗橘葛㭾皆家僮。铁崖浮家妻子从，名山亦欲寻赤松。华阳礼郎或相逢，清风唤起十八公，乞以玉笙双凤吹雌雄。
题陶弘景移居图
作者：杨维桢
朝代：元

大奴担簦挈壶餐，小奴笼鸡约孤犭屯。雪斑鹿前双婉娈，水云牯背三温黁。中有玉立而长身，幅巾野服为何人？云是永明之隐君，身有黑子七星文。自从夜读《葛洪传》，便觉白日生青云。解冠径挂神武门，蜜灵尚拜君王恩。句容洞天元第八，茅家弟兄遁秦腊。飞宫三接十二楼，下听华阳海声狭。三朝人物半凋零，水丑木中文已成。金牛脱络谁得棰，枯龟受灼宁生灵。金沙丹饭饥可饷，山中犹嫌呼宰相。从此移家金积东，满谷桃花隔秦壤。画工何处访仙踪，修眉明目射方瞳。可无鸡犬逐牛豕，栗橘葛皆家僮。铁厓浮家妻子从，名山亦欲寻赤松。华阳礼郎或相逢，清风唤起十八公，乞以玉笙双凤吹雌雄。
题陶渊明漉酒图
作者：杨维桢
朝代：元
体裁：古风

义熙老人羲上人，一生嗜酒见天真。山中今日新酒熟，漉酒不知头上巾。酒醒乱发吹骚屑，架上乌纱洗糟糵。客来忽怪头不冠，巾冠岂为我辈设。故人设具在道南，老人一笑猩猩贪。东林法师非酒社，攒眉入社吾何堪。家贫不食檀公肉，肯食刘家天子禄。颓然径醉卧坦腹，笑尔阿弘来奉足。
题陶渊明漉酒图
作者：杨维桢
朝代：元

义熙老人羲上人，一生嗜酒见天真。山中今日新酒熟，漉酒不知头上巾。酒醒乱发吹骚屑，架上乌纱洗糟蘗。客来休怪头不冠，巾冠岂为我辈设。故人设具在道南，老人一笑猩猩贪。东林法师非酒社，攒眉入社吾何堪。家贫不食檀公肉，肯食刘家天子禄？颓然径醉卧坦腹，笑尔阿弘来奉足。
题高邮何将军老山图
作者：杨维桢
朝代：元
体裁：古风

何家将军多爱山，以小比老尤坚顽。青山面目元不老，将军却笑须眉斑。昆仑何时鳌背裂，将军气高嵩华绝。小夫移山良自愚，将军一怒天柱折。天山已定三飞髇，凯歌十二和归铙。残山剩水在何处，第五桥北南塘坳。太平天子方讲道，将军六十便称老。黄金雨外弃甲抛，白玉风前醉山倒。宣州画生来作图，图中貌得诗人臞。银瓶索酒豪尚在，腰间屡解双珠符。门前好事复载酒，东山携来散花手。戎王子花歌月支，落日平台舞杨柳。玉堂醉草写乌丝，时与卢老同襟期。将军风韵有如此，何必酷似刘牢之。当时尔祖得郑杜，尚带儒酸走风雨。何如卢后更逢杨，亦复有客如此不？
风日好
作者：杨维桢
朝代：元
体裁：乐府曲辞

春来风雨颠，未见风日好。今朝风日好，美人在远道。美人招未来，相思把瑶草。长鸟舞春风，为我一倾倒。
风日好
作者：杨维桢
朝代：元

春来风雨颠，未见风日好。今朝风日好，美人在远道。美人招未来，相思把瑶草。长鸟舞春风，为我一颠倒。
飞絮
作者：杨维桢
朝代：元

春风门巷欲无花，絮起晴风落又斜。飞入画帘空惹恨，不知杨柳在谁家。
飞絮
作者：杨维桢
朝代：元
体裁：七言绝句

春风门巷欲无花，絮起晴风落又斜。飞入画帘空惹恨，不知杨柳在谁家？
食糖谣
作者：杨维桢
朝代：元

朝食糠，暮食糠，食糠不如彘与厐。君王雁鹜令，以粟甘易粮。吁嗟今茫茫，吁嗟何遑遑。
食糠谣
作者：杨维桢
朝代：元
体裁：乐府曲辞

朝食糠，暮食糠，食糠不如彘与厖。君王雁鹜令，以粟甘易粮。吁嗟今茫茫，吁嗟何遑遑。
饥不从虎食行
作者：杨维桢
朝代：元
体裁：乐府曲辞

西方有白额虎，东方有苍头狼。太室为尔宅，孟门为尔场。饥以人为糗，渴以血为浆。食尽食万伥，自矜无对当。无数自相啖，相雄不能两强。朝食其子，莫食其妃，况弟况兄。党从皆灭，身随之亡。惟有慈乌，喜鹊噪其四旁。君不见博浪椎，淮阴胯，两人未遇时，其事足悲咤。饥不从虎食，倦不息狼舍。待时以售，如藏待价。刘季得之天下王，项羽失之国不霸。
饮马图
作者：杨维桢
朝代：元
体裁：古风

佛郎新来双象龙，鼻端生火耳生风。临流饮水如饮虹，波光倒吸王良宫。吁嗟青海头，白碛尾，渴乌一失金井水，长城窟远腥风起。
饮马图
作者：杨维桢
朝代：元

佛郎新来双象龙，鼻端生火耳生风。临流饮水如饮虹，波光倒吸王良宫。吁嗟！清海头，白碛尾，渴乌一失金井水，长城窟远腥风起。
饮马窟
作者：杨维桢
朝代：元
体裁：古风

长城饮马窟，饮马马还惊。宁知呜咽水，犹作宝刀鸣。
香奁八咏 其一 金盆沐发
作者：杨维桢
朝代：元
体裁：七言律诗

华清春昼赐温泉，绾脱青丝散一编。翠雨乱跳花底月，黑云半卷镜中天。铜仙盘冷添甘露，玉女盆倾拾翠钿。拢得云鬟高一尺，罟冠新上玉台前。
香奁八咏 其七 绣床凝思
作者：杨维桢
朝代：元
体裁：七言律诗

绣线添来日正迟，香绒倦理一支颐。心游飞絮浑无著，身蜕枯蝉忽若痴。花帧错描愁伴觉，金针阁住许谁知。绝怜小玉情缘重，到死春蚕始绝丝。
香奁八咏 其三 玉颊啼痕
作者：杨维桢
朝代：元
体裁：七言律诗

天然玉质洗铅华，怪底偏将半面遮。红滴香冰融獭髓，彩黏腻雨上梨花。收乾通德言难尽，点湿明妃画莫加。聚得斑斑在何处，软绡寄与薄情家。
香奁八咏 其二 月奁匀面
作者：杨维桢
朝代：元
体裁：七言律诗

一片清光照胆寒，玉容满镜掩飞鸾。素娥照见黄金阙，绛雪镕开白玉盘。翠点柳尖春未透，红生樱颗露初乾。好风为我披罗幕，一朵芙蓉正面看。
香奁八咏 其五 芳尘春迹
作者：杨维桢
朝代：元
体裁：七言律诗

是谁步屧印微茫，便似石家春满床。软雪消时痕晃底，好风起处步生香。彩云飞上鞦韆镫，芳草侵来蹴鞠场。愁绝如痴成独立，绣鸳拾得在东墙。
香奁八咏 其八 金钱卜欢
作者：杨维桢
朝代：元
体裁：七言律诗

紫姑坛上祝方兄，忽听呼卢掷地声。星斗未分牛女会，阴阳先判雨云生。青蚨孕子宁无兆，玉蝶化身元有情。宝镜重圆三五夜，重磨半月问亏盈。
香奁八咏 其六 云窗秋梦
作者：杨维桢
朝代：元
体裁：七言律诗

骨瘦魂清酒力微，路迷错莫是还非。罗浮晓月相将落，巫峡断云何处飞。金弹撇来惊忽忽，玉龙嘶了尚依依。不如直到钧天所，记得《霓裳》乐谱归。
香奁八咏 其四 黛眉颦色
作者：杨维桢
朝代：元
体裁：七言律诗

按乐图开列画堂，春愁何独损清扬。蜀山烟雨双尖瘦，汉柳风霜雨叶苍。索画未成京兆谱，欲啼先学寿阳妆。萧郎忽有归期报，喜得天庭一点黄。
香奁八咏·金盆沐发
作者：杨维桢
朝代：元

华清春昼赐温泉，绾脱青丝散一编。翠雨乱跳花底月，黑云半卷镜中天。铜仙盘冷添甘露，玉女盆倾拾翠钿。拢得云鬟高一尺，罟冠新上玉台前。一片清光照胆寒，玉容满镜掩飞鸾。素娥照见黄金阙，绛雪镕开白玉盘。翠点柳尖春未透，红生樱颗露初乾。好风为我披罗幕，一朵芙蓉正面看。天然玉质洗铅华，怪底偏将半面遮。红滴香冰融獭髓，彩黏腻雨上梨花。收乾通德言难尽，点湿明妃画莫加。聚得斑斑在何处，软绡寄与薄情家。按乐图开列画堂，春愁何独损清扬。蜀山烟雨双尖瘦，汉柳风霜雨叶苍。索画未成京兆谱，欲啼先学寿阳妆。萧郎忽有归期报，喜得天庭一点黄。是谁步屧印微茫，便似石家春满床。软雪消时痕晃底，好风起处步生香。彩云飞上鞦韆镫，芳草侵来蹴鞠场。愁绝如痴成独立，绣鸳拾得在东墙。骨瘦魂清酒力微，路迷错莫是还非。罗浮晓月相将落，巫峡断云何处飞。金弹撇来惊忽忽，玉龙嘶了尚依依。不如直到钧天所，记得《霓裳》乐谱归。绣线添来日正迟，香绒倦理一支颐。心游飞絮浑无著，身蜕枯蝉忽若痴。花帧错描愁伴觉，金针阁住许谁知。绝怜小玉情缘重，到死春蚕始绝丝。紫姑坛上祝方兄，忽听呼卢掷地声。星斗未分牛女会，阴阳先判雨云生。青蚨孕子宁无兆，玉蝶化身元有情。宝镜重圆三五夜，重磨半月问亏盈。
香山篇
作者：杨维桢
朝代：元
体裁：乐府曲辞

放舟脂塘曲，盘游湖上雷。雷鸣湖雨作，还作香山隈。美人斗香草，上有九畹栽。美人在何所，搴芳招归来。露下荆棘草，鹿上姑苏台。
香山篇
作者：杨维桢
朝代：元

放舟脂塘曲，盘游湖上雷。雷鸣湖雨作，还泊香山隈。美人斗香草，上有九畹栽。美人在何所，搴芳招归来。露下荆棘草，鹿上姑苏台。
骊山曲
作者：杨维桢
朝代：元

骊山郁崔嵬，宫阙金银开。月生硔鹊观，云绕凤凰台。宫中红妆子，调笑春风媒。青鸟衔巾去，乳鹿巡花来。天王太白次，仓玉金粟堆。石马动秋色，羌枝连暮枝。只今瑶池水，八骏渴生埃。
骊山曲
作者：杨维桢
朝代：元
体裁：乐府曲辞

骊山郁崔嵬，宫阙金银开。月生鳷鹊观，云绕凤凰台。宫中红妆子，调笑春风媒。青鸟衔巾去，乳鹿巡花来。天王太白次，仓皇金粟堆。石马动秋色，羌枝连暮哀。只今瑶池水，八骏渴生埃。
高楼曲
作者：杨维桢
朝代：元
体裁：乐府曲辞

高楼有独妇，白昼弹空桑。门前谁下马，不是五楼倡。
高楼曲
作者：杨维桢
朝代：元

高楼有独妇，白昼弹空桑。
门前谁下马？不是五楼倡。
髯将军
作者：杨维桢
朝代：元
体裁：乐府曲辞

髯将军，将之武，相之文。文武长才不世出，将军兼之今绝伦。阵法本天地，兵机侔鬼神。八门遁丁甲，六花散风云。楼船旌旆龙矫矫，云关金鼓雷磤磤。水犀枝战悍鲸帖，陆兕出柙妖狐奔。风尘澒洞翳日月，紫髯一拂开朝昏。上马谈兵被裘带，下马降礼陈壶尊。于乎昔人恨随陆无武、绛灌无文，将军之武平祸难，将军之文焕经纶。髯将军，受斧钺，承华勋。净除国妖雪国耻，制礼作乐归相天王尊。
鲛人曲
作者：杨维桢
朝代：元
体裁：乐府曲辞

鲛人居，钱塘湖。自从剑客过湖去，世人不识真仙儒。灵丹掷湖水，湖水清如酤。江妃惜不得，贮在明月壶。鲛人夜饮明月腴，夜光化作眼中珠。手擎莲叶盘一株，盘中走珠汞不如。世人无仙意，波心荡漾青头凫。烹龙炮凤日日千金厨，何以洒君心热宁君躯。洒君热，宁君躯，须饮鲛人明月珠。
鸣筝曲
作者：杨维桢
朝代：元

断虹落屏山，斜雁着行安。钉铃双呎木，错落千株拌。愁龙啼玉海，夜燕语雕阑。只应桓叔夏，重起为君弹。
鸣筝曲
作者：杨维桢
朝代：元
体裁：乐府曲辞

断虹落屏山，斜雁着行安。钉铃双啄木，错落千珠柈。愁龙啼玉海，夜燕语雕阑。只应桓叔夏，重起为君弹。
鸿门会
作者：杨维桢
朝代：元

天迷关，地迷户，东龙白日西龙雨。
撞钟饮酒愁海翻，碧火吹巢双猰。
照天万古无二乌，残星破月开天馀。
座中有客天子气，左股七十二子连明珠。
军声十万振屋瓦，拔剑当人面如赭。
将军下马力排山，气卷黄河酒中泻。
剑光上天寒彗残，明朝画地分河山。
将军呼龙将客走，破青天撞玉斗。
鸿门会
作者：杨维桢
朝代：元
体裁：古风

天迷关，地迷户，东龙白日西龙雨。撞钟饮酒愁海翻，碧火吹巢双猰貐。照天万古无二乌，残星破月开天馀。座中有客天子气，左股七十二子连明珠。军声十万振屋瓦，拔剑当人面如赭。将军下马力拔山，气卷黄河酒中泻。剑光上天寒彗残，明朝画地分河山。将军呼龙将客走，石破青天撞玉斗。
鸿门会
作者：杨维桢
朝代：元

天迷关，地迷户，东龙白日西龙雨。撞钟饮酒愁海翻，碧火吹巢双猰（左犭右俞）。照天万古无二乌，残星破月开天馀。座中有客天子气，左股七十二子连明珠。军声十万振屋瓦，拔剑当人面如赭。将军下马力排山，气卷黄河酒中泻。剑光上天寒彗残，明朝画地分河山。将军呼龙将客走，破青天撞玉斗。
鹤跹跹
作者：杨维桢
朝代：元
体裁：乐府曲辞

鹤跹跹，乘君轩。肉翅重，不复戾九天。不如地上鸡，乃得窃药随飞仙。
鹰马辞
作者：杨维桢
朝代：元
体裁：乐府曲辞

鹰使司漏，马使警偷。臧者守杼，获者运牛。彼此职废，空抱主忧。君不见薛恭尹赏各有所，两地一易俱称优。
黄花词
作者：杨维桢
朝代：元
体裁：乐府曲辞

椒壁閟丹丘，网轩接琼楼。金人未成铸，玉册竟为偶。后裳辉锦裆，伶衣乱珠黈。典礼既乖违，纲维荡无有。百年神武基，势落清觞酒。嗟哉金汤固，一朝拉枯朽。
黄金壕
作者：杨维桢
朝代：元

黄金壕，七丈高。帐前养子健如虎，虎行天下莫敢侮。掷戟生狼心，杀贼非杀父。脐光夜如漆，灯油金紫■。儿法不留，储金积谷将谁收？可怜司徒座中咤，一死不赦高阳侯。注：■——左“衣”部加“朋”
黄金壕
作者：杨维桢
朝代：元

黄金壕，七丈高。帐前养子健如虎，虎行天下莫敢侮。掷戟生狼心，杀贼非杀父。脐光夜如漆，灯油金紫䙀。儿法不留，储金积谷将谁收？可怜司徒座中咤，一死不赦高阳侯。
黄金壕
作者：杨维桢
朝代：元
体裁：古风

黄金壕，七丈高。帐前养子健如虎，虎行天下莫敢侮。掷戟生狼心，杀贼非杀父。脐光夜如漆，灯油金紫绷。儿法不留，储金积谷将谁收？可怜司徒座中咤，一死不赦高阳侯。
黄鹄曲
作者：杨维桢
朝代：元
体裁：乐府曲辞

黄鹄双栖兮，年命有不齐。雌将雏兮，失其雄飞。虽失雄飞孤自誓。岂无他雄兮，誓不徙故栖。使君兮逑予与孤，俾予改图。一女可二夫，使君事主涂亦殊。
黥面奴
作者：杨维桢
朝代：元
体裁：古风

黥面奴，花作骨，锦作肠，行年十四善文章。君臣赋诗及妃后，黥奴代诗毫捷走。狎臣夺爵知几筹？黥奴兼才夸八斗。桑阴既引武家郎，小崔更入中书堂。春宫节悯痛至骨，一剑肯贷临淄王？呜呼，巨神秤，称天下，黥奴手，那可把？谁向朱屠借铁锤，锤杀司衡巨神者！
黥面奴
作者：杨维桢
朝代：元

黥面奴，花作骨，锦作肠，行年十四善文章。君臣赋诗及妃后，黥奴代诗毫捷走。狎臣夺爵知几筹？黥奴兼才夸八斗。桑阴既引武家郎，小崔更入中书堂。春宫节愍痛至骨，一剑肯贷临淄王？呜呼，巨神秤，称天下，黥奴手，那可把？谁向朱屠借铁锤，锤杀司衡巨神者！
鼙婆引
作者：杨维桢
朝代：元

吴门玉帐元戎府，手击铜龙踏哮虎。锦貂半醉金盘春，芍药三千娇欲语。梅卿上马弹鼙婆，鹍弦掁掁金逻逤。软灰促节变干罗，枫香古调翻回波。四索真珠泻铜椀，三十六竽合笙管。孤鸾夜语乌丝愁，朔风吹寒青草短。玉环流落梨园空，三郎不在华清宫。凝碧池头散花雨，天上仙班奉明主。
鼙婆引
作者：杨维桢
朝代：元
体裁：古风

吴门玉帐元戎府，手击铜龙踏哮虎。锦貂半醉金盘春，芍药三千娇欲语。梅卿上马弹鼙婆，鹍弦掁掁金逻逤。软灰促节变干罗，枫香古调翻回波。四索真珠泻铜碗，三十六竽合笙管。孤鸾夜语乌丝愁，朔风吹寒青草短。玉环流落梨园空，三郎不在华清宫。凝碧池头散花雨，天上仙班奉明主。
鼠制虎
作者：杨维桢
朝代：元
体裁：乐府曲辞

河之虎，莫孰禦。河之鼠，亦莫余敢侮。虎一怒，鼠无生，鼠一怒，制虎死河浒。浮云蔽青天，火风捲后土，孰识鼠冤苦。鼠冤苦，诉诸河伯府，河伯为我告天，不生此河虎。
龙王嫁女词
作者：杨维桢
朝代：元
体裁：古风

小龙啼春大龙恼，海田雨落成沙炮。天吴擘山成海道，鳞车鱼马纷来到。鸣鞘声隐佩锵琅，璚姬玉女桃花妆。贝宫美人笄十八，新嫁南山白石郎。西来态盈庆春婿，结子蟠桃不论岁。秋深寄字湖龙姑，兰香庙下一双鱼。
龙王嫁女辞
作者：杨维桢
朝代：元

小龙啼春大龙恼，海田雨落成沙炮。天吴擘山成海道，鳞车鱼马纷来到。鸣鞘声隐佩锵琅，璚姬玉女桃花妆。贝宫美人笄十八，新嫁南山白石郎。西来态盈庆春婿，结子蟠桃不论岁。秋深寄字湖龙姑，兰番庙下一双鱼。
龙眠居士画扪虱图
作者：杨维桢
朝代：元
体裁：古风

困敦游兆稽尧史，真卿夜降条山里。仙官岂荣玺书纸，铜符传信八子齿。雪鼠成精真错比，妒女庙前空宣旨。肯为阿照三徵起，金榼堕地非酒鬼，巾箱以驴行万里。神仙狡聊复耳，青羊小儿元姓李。
龙虎辞
作者：杨维桢
朝代：元
体裁：乐府曲辞

槛足兮虎成狗，烧尾兮鱼作龙。得势失势兮，而以分乎雌雄。
乱宫奴
作者：杨维祯
朝代：元
体裁：古风

乱宫奴，锦䄡䄖。淫如秦嫪毐，骄如冯子都，春风永巷花龙驹。内家官爵贱如土，昨夜宫奴官上柱。苇衣篾带血魂啼，石子冈头天啸雨。桓桓虎将吞熊貔，燕席岂受宫奴欺。虎将死，作椎鬼，梦中击奴奴不起。
寄韩李二御史同年
作者：杨维祯
朝代：元
体裁：七言律诗

扬子十年官不调，岂无词赋列时髦。青冥远隔新持斧，雨露犹同旧赐袍。共喜诸公当北道，却容独客卧东皋。斗牛清夜能回首，一道丰城剑气高。
的卢马
作者：杨维祯
朝代：元
体裁：古风

大耳主，呼阿卢，阿卢努力托我千金躯。檀溪水深不见底，阿卢一跃三丈馀。君不见当阳桥，沔水渡，一双羽翼真都护。岂知阿卢论功，不在关张下。
老马恋栈豆·曹爽以桓范乡里老宿特礼之
作者：杨维祯
朝代：元
体裁：古风

老马恋栈豆，栈豆不多时。老驽老待死，岂复千里驰。哀哀豚犊子，身随六龙飞。老驽空献策，豚犊复何为。豚犊子窟室，方聚麋五侯。宅前起高楼，智囊乃是都乡侯。
虎威将
作者：杨维祯
朝代：元
体裁：古风

虎威将，何锋棱，曾斩故人双涕零。不随汉水死樊城，归国欲为秦孟明。虎威将，谒高陵。不如白马将，先轸赐策图丹青。
赵昭仪
作者：杨维祯
朝代：元
体裁：七言绝句

通仙门里春昼长，侍儿新拥试兰汤。君王空散黄金饼，不见宫中赤凤凰。
鸩酒来悲炀帝也
作者：杨维祯
朝代：元
体裁：古风

鸩酒来，酒不来，永巷閤门门己开。十二小儿衣溅血，咫尺抽戈猜阿孩。破木冲，锦缆断。播郎不到流珠堂，萧娘己逐行春馆。练带巾，髹榻板，七宝焚衣孰长短。
上巳日燕饮
作者：杨翮
朝代：元

閒居眷芳春，况乃修禊时。群贤毕倾盖，招宴酬素期。华馆挹奇观，嘉席延多仪。兰芬扬光风，藻色涵晴漪。末座聆高谈，雅抱摅遐思。虽微丝与竹，清兴良足怡。画舸翳中沚，繁声流四涯。俗情岂无乐，斯意非所知。千载一胜赏，继此当复谁。达者解其会，浩饮宁须辞。
寄于清叔二首
作者：杨翮
朝代：元

暖沁香篝宿火温，绛纱红烛照黄昏。自怜不废千金夜，帐底吹笙倒玉尊。梅花乱落雪纷纷，两袖东风酒半醺。春月满堂歌舞散，高情浑欲梦梨云。
寄于清叔二首·其一
作者：杨翮
朝代：元

暖沁香篝宿火温，绛纱红烛照黄昏。自怜不废千金夜，帐底吹笙倒玉尊。
寄于清叔二首·其二
作者：杨翮
朝代：元

梅花乱落雪纷纷，两袖东风酒半醺。春月满堂歌舞散，高情浑欲梦梨云。
春游次韵
作者：杨翮
朝代：元
体裁：古风

白日谅难羁，流光遽侵寻。春风万馀里，触景愁我心。出门将何之，高步凌岖嵚。累累丘冢间，古木殊阴森。昔贤日已远，朱瑟尚遗音。千秋百岁后，有酒不可斟。伤哉雍门语，感之泪沾襟。荣名安足羡，行乐须在今。夙兴听鸿雁，嗷嗷尚哀吟。
春游次韵
作者：杨翮
朝代：元

白日谅难羁，流光遽侵寻。春风万馀里，触景愁我心。出门将何之？高步凌岖嵚。累累丘冢间，古木殊阴森。昔贤日已远，朱瑟尚遗音。千秋百岁后，有酒不可斟。伤哉雍门语，感之泪沾襟。荣名安足羡，行乐须在今。夙兴听鸿雁，嗷嗷尚哀吟。
游广教寺次李生韵
作者：杨翮
朝代：元

胜日款禅宫，苍苔印屐踪。云间闻梵语，烟外听斋钟。树列千年桧，林深百尺松。明珠光错落，幽壑舞骊龙。
送唐伯庸二首
作者：杨翮
朝代：元

江南一何秀，寄语北人道。翡翠戏兰苕，奈此颜色好。诸父纡组绶，翁媪被封爵。盛年得逢此，光耀殊不恶。
送唐伯庸二首·其一
作者：杨翮
朝代：元

江南一何秀，寄语北人道。翡翠戏兰苕，奈此颜色好。
送唐伯庸二首·其二
作者：杨翮
朝代：元

诸父纡组绶，翁媪被封爵。盛年得逢此，光耀殊不恶。
送孔进道宰星子
作者：杨翮
朝代：元

素王有贤孙，达尊在德齿。爵膺天子命，绾绶宰百里。南康控湖江，属县望星子。江右号嚣哗，斯地独醇美。帝眷礼义俗，择令烦为理。惟君当厥任，君志亦愿喜。扬帆溯洪涛，巨舰千图史。牛刀新发硎，割鸡聊用此。抚字定多暇，弦歌自今始。廉车察殿最，衡鉴在止水。会采襦裤谣，移书上风纪。
送索都事赴浙东佥宪
作者：杨翮
朝代：元

挟策事明主，出入承明庐。一为淮南宾，籍籍播清誉。制诏擢御史，行台在东吴。间岁升幕府，遄闻复超除。宾客出相送，饯饮西城陬。持节往何之，直指婺女墟。东瓯杭于越，会稽薄海嵎。行部列郡中，山川郁盘纡。长吏走上谒，县令为前驱。驷马何奕奕，高盖拥路衢。观者咸叹息，云是今大儒。谁言钟鼎贵，曾不由诗书。区区刀笔吏，安□遏亨涂。
酬孔秀才
作者：杨翮
朝代：元

达人乐高蹈，寒士耽远游。远游欲何之，禦冬无重裘。栖栖道路间，四顾谁与谋。温言忽相慰，庆惬复焉求。三复《缁衣》诗，调高安能酬。薄言写心曲，终觉怀惭羞。
金溪县孝女庙乐歌三章
作者：杨翮
朝代：元

灵之来兮两旗张，导旌幢兮锵琳琅。缤晻暧兮相颉颃，并辎軿兮归故乡。归故乡兮民所望，昭肸蚃兮曶洋洋。庭燎辉兮夜未央，椒兰发兮郁芬芳。民报祀兮弗敢忘，心屏营兮咸肃将，灵格思兮民乐康。灵之留兮澹容与，云凝凝兮翳堂宇。琼筵陈兮合箫鼓，列尊罍兮酌清酤。牲肥腯兮承雕俎，女巫进兮傞屡舞。诵神德兮歌颂举，孰捐躯兮悟时主。齐英英兮惟孝女，继兹今兮飨终古，灵醉饱兮民乐胥。灵之去兮将安之，俨欲旋兮猋上驰。互招摇兮烂祈祈，遵云路兮眷威迟。金有赋兮地不遗，竭赀产兮民力罢。我邑井兮咸熙熙，赖神惠兮独弗罹。千万祀兮神是稽，荐蘋藻兮答神釐，灵遄逝兮民聿思。
金溪县孝女庙乐歌三章·其一
作者：杨翮
朝代：元

灵之来兮两旗张，导旌幢兮锵琳琅。缤晻暧兮相颉颃，并辎軿兮归故乡。归故乡兮民所望，昭肸蚃兮曶洋洋。庭燎辉兮夜未央，椒兰发兮郁芬芳。民报祀兮弗敢忘，心屏营兮咸肃将，灵格思兮民乐康。
金溪县孝女庙乐歌三章·其三
作者：杨翮
朝代：元

灵之去兮将安之，俨欲旋兮猋上驰。互招摇兮烂祈祈，遵云路兮眷威迟。金有赋兮地不遗，竭赀产兮民力罢。我邑井兮咸熙熙，赖神惠兮独弗罹。千万祀兮神是稽，荐蘋藻兮答神釐，灵遄逝兮民聿思。
金溪县孝女庙乐歌三章·其二
作者：杨翮
朝代：元

灵之留兮澹容与，云凝凝兮翳堂宇。琼筵陈兮合箫鼓，列尊罍兮酌清酤。牲肥腯兮承雕俎，女巫进兮傞屡舞。诵神德兮歌颂举，孰捐躯兮悟时主。齐英英兮惟孝女，继兹今兮飨终古，灵醉饱兮民乐胥。
题徐熙桃花鹦鹉图
作者：杨翮
朝代：元

海上红云日日新，碧鸾无梦识芳尘。金笼不锁閒鹦鹉，占得东风一段春。
题李德瞻壁间相看不厌图
作者：杨翮
朝代：元

窗前图画胜玄关，怪石长松九夏寒。寄语山灵休厌客，清风明月好相看。
【仙吕】点绛唇_慢马四只粗
作者：杨舜臣
朝代：元

慢马四只粗蹄，一条乌尾，棕垂地。搭上鞍骑，二三百棍行三四里。【混江龙】怎做的追风骏骥，再生不敢到檀溪。几曾见卷毛赤兔，凹面乌骓。美良涧怎敌胡敬德，虎牢关难战莽张飞。能食水草，不会奔驰，倦嘶喊，懒马店骤，曾几见西湖沽酒楼前系，怎消得绣毡蒙雨，锦帐遮泥。【后庭花煞】叹梁园芳草萋，怕蓝关瑞雪飞。为爱背山咏，任教杜宇啼。空吃得似水牛肥。你可甚日行千里，报主人恩，何日把缰垂？
仙吕·点绛唇慢马
作者：杨舜臣
朝代：元

四只粗蹄，一条乌尾，棕垂地。
搭上鞍骑，二三百棍行三四里。
后庭花煞·叹梁园芳草萋，怕蓝关瑞雪飞。为爱背山咏，任教杜宇啼。空
作者：杨舜臣
朝代：元

吃得似水牛肥。
你可甚日行千里，报主人恩，何日把缰垂？。
华楼
作者：杨舟
朝代：元
体裁：七言绝句

萧疏古院闲来步，匝砌苔钱雨后绿。道人取帚欲何为，扫却松云待鹤宿。
天门十六峰诗 其一 玉堂峰
作者：杨舟
朝代：元
体裁：五言律诗

仙署何人到，云栖百仞高。嘉名留此地，登陟属吾曹。治世多鸣凤，巍基跨巨鳌。天颜常在目，挥翰不辞劳。
天门十六峰诗 其三 仙源峰
作者：杨舟
朝代：元
体裁：五言律诗

灵泉响幽谷，佳木荫长春。曾供胡麻饭，不生罗袜尘。龙归吟洞府，鱼尽媵波神。手把芙蓉碧，逍遥揖上真。
天门十六峰诗 其二 仙人峰
作者：杨舟
朝代：元
体裁：五言律诗

一自洪濛剖，寻幽水石间。琪花开满树，白鹤过他山。出洞龙驹湿，循阿鹿子斑。逍遥太清里，冠佩倚岩关。
题马元德知州华山春晓图
作者：杨西亭
朝代：元

三峰列金精，层厓丽璇霄。地高万灵会，日出诸山朝。松阴停鹤驭，花间闻凤箫。独寻希夷叟，相与谈逍遥。
不碍云山楼歌
作者：杨谦
朝代：元

海之云兮油油，雨我田兮有秋。海之山兮离离，障我流兮东之。云之动兮跹跹，吾与云动兮动而不迁。山之静兮层层，吾与山静兮静而不停。
湘竹龙
作者：杨谦
朝代：元
体裁：七言绝句

凤去台空秋梦寒，紫鸾声断玉阑干。此君曾惹湘妃怨，泪雨千年尚未乾。
题贞期为杨竹西草亭图卷
作者：杨谦
朝代：元

翠玉萧萧在屋东，主人号作竹西翁。品题莫说扬州梦，好写閒云入卷中。
题董泰初长江伟观图
作者：杨贤德
朝代：元
体裁：七言律诗

江水西来东注海，中流兀出两峰尖。层楼倒影波心碎，列岫堆蓝雨后添。草树不香寒露湿，舟帆偏稳晚风恬。双龙矫首经年在，入画令人看未厌。
赠见心上人
作者：杨贵亨
朝代：元
体裁：七言律诗

清泉老子多萧散，定起谈空思不群。一室天香秋更好，千林月色夜初分。诗传黄阁新题句，碑读苍崖旧勒文。我欲相期傍幽隐，经函松下共看云。
㳄韵陈子仁黄河
作者：杨载
朝代：元
体裁：七言律诗

禹功疏凿适忧勤，宇内山川自此分。无气浑沦通地脉，孤光迢递贯天文。母金伏土秋当孕，阴火潜渊夜欲焚。万里穷源何日遂，片帆西上破层云。
东湖即事四首为王侯本斋赋·其二
作者：杨载
朝代：元
体裁：七言律诗

夏月湖中裘气多，南风叠叠卷长莎。渔翁舟楫冲蘋藻，游女衣裳擘芰荷。脍切银丝尝异味，腔传金缕唱新歌。君侯用意仍深远，即此光辉岂灭磨。
东湖四景为大尹本斋王侯赋四首
作者：杨载
朝代：元

朝来千骑出城闉，为向东湖踏早春。素练羃林云气薄，明珠穿草露华新。山花献笑开檐畔，海鸟忘机戏水滨。记取当年贤太守，及时为乐与斯民。夏月湖中爽气多，南风叠叠捲长波。渔人舟楫冲蘋藻，游女衣裳揽芰荷。脍切银丝尝美味，腔传金缕换新歌。使君用意仍深远，即此光华岂灭磨。暂停麾盖拥轻舟，此日湖山属暮秋。采采黄花登几案，离离红树散汀洲。倾壶浮蚁杯频竭，下箸鲜鳞网乍收。莫向钱唐誇往事，白苏未许擅风流。云气低藏十万家，东湖飞雪又交加。玉禾旧布仙山种，琼树新开帝所花。别浦移舟闻过雁，高楼凭槛见归鸦。侯门似有相如客，剩赋篇章与世誇。
东湖四景为大尹本斋王侯赋四首·其一
作者：杨载
朝代：元

朝来千骑出城闉，为向东湖踏早春。素练羃林云气薄，明珠穿草露华新。山花献笑开檐畔，海鸟忘机戏水滨。记取当年贤太守，及时为乐与斯民。
东湖四景为大尹本斋王侯赋四首·其三
作者：杨载
朝代：元

暂停麾盖拥轻舟，此日湖山属暮秋。采采黄花登几案，离离红树散汀洲。倾壶浮蚁杯频竭，下箸鲜鳞网乍收。莫向钱唐誇往事，白苏未许擅风流。
东湖四景为大尹本斋王侯赋四首·其二
作者：杨载
朝代：元

夏月湖中爽气多，南风叠叠捲长波。渔人舟楫冲蘋藻，游女衣裳揽芰荷。脍切银丝尝美味，腔传金缕换新歌。使君用意仍深远，即此光华岂灭磨。
东湖四景为大尹本斋王侯赋四首·其四
作者：杨载
朝代：元

云气低藏十万家，东湖飞雪又交加。玉禾旧布仙山种，琼树新开帝所花。别浦移舟闻过雁，高楼凭槛见归鸦。侯门似有相如客，剩赋篇章与世誇。
东阳十题 其一 焦桐
作者：杨载
朝代：元

只作全生计，唯存半死心。刍荛犹不置，斤斧重相寻。遂使煁焦釜，谁为爱古琴？有材不足恃，愁绝念知音。
东阳十题 其三 尘镜
作者：杨载
朝代：元

收藏无宝匣，叹息网丝悬。孰使明为暗，如观丑胜妍。玉台终寂寂，金鹊尚翩翩。政讶开元日，虚将盛事传。
东阳十题 其二 蠹简
作者：杨载
朝代：元

往古韦编在，何年始汗青。蠹虫深卜宅，科斗少成形。泯灭阽秦火，搜罗出汉廷。斯文天未丧，不敢望全经。
东阳十题 其五 败裘
作者：杨载
朝代：元

寂寞牛衣子，能无敝缊袍。尘埃须浣濯，虮虱费爬搔。意味存鸡肋，寒凉视马毛。千金既销铄，犹听朔风号。
东阳十题 其六 卧钟
作者：杨载
朝代：元

汉殿经焚后，号然卧草中。雕几牙板废，锈涩土花蒙。追蠡难陈力，华鲸不奏功。待贤初设簴，想见古人风。
东阳十题 其四 废檠
作者：杨载
朝代：元

二尺书檠在，如今久弃捐。鱼膏虽有焰，蠹简独无缘。墙下偕遗砾，窗间带旧烟。却观提挈处，辛苦悔当年。
东阳十题·焦桐
作者：杨载
朝代：元

只作全生计，唯存半死心。刍荛犹不置，斤斧重相寻。遂使煁焦釜，谁为爱古琴？有材不足恃，愁绝念知音。往古韦编在，何年始汗青。蠹虫深卜宅，科斗少成形。泯灭阽秦火，搜罗出汉廷。斯文天未丧，不敢望全经。收藏无宝匣，叹息网丝悬。孰使明为暗，如观丑胜妍。玉台终寂寂，金鹊尚翩翩。政讶开元日，虚将盛事传。二尺书檠在，如今久弃捐。鱼膏虽有焰，蠹简独无缘。墙下偕遗砾，窗间带旧烟。却观提挈处，辛苦悔当年。寂寞牛衣子，能无敝缊袍。尘埃须浣濯，虮虱费爬搔。意味存鸡肋，寒凉视马毛。千金既销铄，犹听朔风号。汉殿经焚后，号然卧草中。雕几牙板废，锈涩土花蒙。追蠡难陈力，华鲸不奏功。待贤初设簴，想见古人风。
中秋
作者：杨载
朝代：元

揽云凭结构，步月上林皋。不记金尊竭，频瞻玉宇高。神清存夜气，天阔数秋毫。百尺楼如在，何烦卧汝曹。
九日别友人
作者：杨载
朝代：元
体裁：七言律诗

客中佳节罢登高，独立凄凉感二毛。紫陌泥涂秋汩汩，黑山风雨夜嘈嘈。幽人侈有观鱼乐，壮士惭无汘马劳。得失古今俱一律，惟应痛饮读离骚。
九月
作者：杨载
朝代：元
体裁：七言律诗

御气排空宝扇开，金衣照日近臣来。丝囊巳进千秋录，黼座还称万寿杯。王子吹箫双凤舞，羲娥揽辔六龙回。侍臣此日沾恩赐，散作祥风遍九垓。
书怀寄杜原父二首
作者：杨载
朝代：元

吾生何为者，稚年志颇高。神仙与功名，壮思跃秋涛。中宵岂无寐，悲甚几欲号。后来失所养，百数患难逃。竭力奉甘旨，出入身甚劳。旧书益遗忘，九牛存一毛。稍后与人事，忍情如忍刀。旦夕自惟念，未足非儿曹。常欲力道德，屡失迷所操。区区习蠹简，对案夜焚膏。傥然有所得，中心乐陶陶。忽如从古人，握手共游遨。携持亦何事，庶用娱蓬蒿。追思作咏歌，示之必贤豪。丈夫生世间，毋论贱与贫。夙发多意气，往往惟任真。松柏生高冈，挺然固出群。不为霜雪阨，不为风雨春。得时可行道，节义亦足伸。吾生托下土，所识凡几人。穷交独相慰，笑语亦复亲。遥望山下云，旦起迷群岫。老鹤巢其中，缥缈标末构。长鸣对秋月，鸣罢复俯咮。散入墟落间，闻者莫能究。顾惟云外客，娱心饮醇酎。于此何如哉？吾亦有所遘。往来常泛舟，溯流浙江上。是时秋风高，涛水日夕壮。瞬息踰百里，猛捷莫可状。倚船纵观久，力可骑鲸况。顾谓吾友言，为乐颇豪放。斟酌尊中酒，怀抱益虚旷。常从山中游，实爱岩谷幽。长松荫泉水，四时清如秋。伫立辄良久，忽欲忘其俦。吾闻古来人，山居多名流。此语或可信，市朝安得留。
书怀寄杜原父二首·其一
作者：杨载
朝代：元

吾生何为者，稚年志颇高。神仙与功名，壮思跃秋涛。中宵岂无寐，悲甚几欲号。后来失所养，百数患难逃。竭力奉甘旨，出入身甚劳。旧书益遗忘，九牛存一毛。稍后与人事，忍情如忍刀。旦夕自惟念，未足非儿曹。常欲力道德，屡失迷所操。区区习蠹简，对案夜焚膏。傥然有所得，中心乐陶陶。忽如从古人，握手共游遨。携持亦何事，庶用娱蓬蒿。追思作咏歌，示之必贤豪。丈夫生世间，毋论贱与贫。夙发多意气，往往惟任真。松柏生高冈，挺然固出群。不为霜雪阨，不为风雨春。得时可行道，节义亦足伸。吾生托下土，所识凡几人。穷交独相慰，笑语亦复亲。
书怀寄杜原父二首·其二
作者：杨载
朝代：元
体裁：古风

遥望山下云，旦起迷群岫。老鹤巢其中，缥缈标末构。长鸣对秋月，鸣罢复俯咮。散入墟落间，闻者莫能究。顾惟云外客，娱心饮醇酎。于此何如哉，吾亦有所遘。往来常泛舟，溯流浙江上。是时秋风高，涛水日夕壮。瞬息踰百里，猛捷莫可状。倚船纵观久，力可骑鲸况。顾谓吾友言，为乐颇豪放。斟酌尊中酒，怀抱益虚旷。常从山中游，实爱岩谷幽。长松荫泉水，四时清如秋。伫立辄良久，忽欲忘其俦。吾闻古来人，山居多名流。此语或可信，市朝安得留。
书怀寄杜原父二首·其二
作者：杨载
朝代：元

遥望山下云，旦起迷群岫。老鹤巢其中，缥缈标末构。长鸣对秋月，鸣罢复俯咮。散入墟落间，闻者莫能究。顾惟云外客，娱心饮醇酎。于此何如哉？吾亦有所遘。往来常泛舟，溯流浙江上。是时秋风高，涛水日夕壮。瞬息踰百里，猛捷莫可状。倚船纵观久，力可骑鲸况。顾谓吾友言，为乐颇豪放。斟酌尊中酒，怀抱益虚旷。常从山中游，实爱岩谷幽。长松荫泉水，四时清如秋。伫立辄良久，忽欲忘其俦。吾闻古来人，山居多名流。此语或可信，市朝安得留。
云山图为茅山刘宗师作
作者：杨载
朝代：元

长江千万里，奔浪薄高云。龙现谁能睹？猿啼不可闻。迂回因地势，昭晰应天文。剑气秋如洗，珠光夜欲焚。连峰俄笋迸，断岸复瓜分。句曲临东极，岩头有隐君。
偕汪侯宴舟中
作者：杨载
朝代：元

中流画鹢独翱翔，暂勒鸣驺驻岸旁。风引锦帆冲野色，波随兰棹泛晴光。草涵宿润珠玑滑，麦涨春云饼饵香。何事乘槎之海上，问津从此达天潢。
偕虞伯生魏雄卿魏池燕集分韵得阁字
作者：杨载
朝代：元

侯家有贵客，置酒燕池阁。溽暑方盛极，风雨俄大作。栘杨相簸荡，蒲荷纷偃薄。乱叫失蛙黾，回翔迷鹳鹤。街流污秽尽，窦涌波涛恶。喧声剧降杀，神气欣洗濯。趣欢争酬酢，献笑杂歌咢。益弛剑佩严，未厌觥筹错。调燮维理得，渗漉宜施博。和泽布原野，湿烟散城郭。嘉蔬已茜茜，良苗常濯濯。吾徒家食馀，豫有丰稔乐。
偶题
作者：杨载
朝代：元

丛生园中草，蔚蔚媚幽姿。乘时各敷荣，皓色被绿枝。似有微香发，秋风辄吹之。入人襟袖中，亦复可怜兹。诘朝步荒畦，茎叶稍离披。飘零即已矣，霜露不尔私。荣悴既有时，小大何异而。幸爱七尺躯，天道不可诬。
再次韵张秋泉真人碧桃
作者：杨载
朝代：元

一枝如玉照芳春，几度凭阑欲殢人。翠被夜寒愁洒泪，珠帘月冷怕伤神。刘郎陌上栽仍旧，王母池边赏又新。不是梨花飘雪树，望中清绝更无伦。
再用韵赠黄子久
作者：杨载
朝代：元

自惟明似镜，何用曲如钩。未获唐臣荐，徒遭汉吏收。悠然安性命，复此纵歌讴。石父能无辱，虞卿即有愁。归田终寂寂，行世且浮浮。不假侪群彦，真堪客五侯。高人求款洽，末俗避喧啾。藜杖常他适，绳枢每自缪。与人殊用舍，在己寡愆尤。济济违班列，伥伥远匹俦。能诗齐杜甫，分道偪庄周。达饮千钟酒，高登百尺楼。艰危仍蜀道，留滞复荆州。鹤度烟霄阔，龙吟雾雨稠。东行观海岛，西逝涉江流。自拟需于血，何期涣有丘。古书尝历览，大药岂难求。抚事吟《梁父》，驰田赋《远游》。堂名希莫莫，亭扁效休休。槛日吟东济，窗风背北飕。鸣琴消永昼，吹律效清秋。雅俗居然别，仙凡迥不侔。多闻踰束皙，善对迈杨修。尽有匡时略，宁无切己忧。尘埃深灭迹，霜雪暗盈头。始见神龟梦，终营狡兔谋。雪埋东郭履，月满太湖舟。急景谁推毂，流年孰唱筹。凌波乘赤鲤，望气候青牛。好结飞霞佩，胡为淹此留。
冬至次韵张宣抚二首
作者：杨载
朝代：元

北去关河远，南归岁月长。屠龙虽有技，相马独无方。云水连天暗，霜芜满地荒。客游应未已，尘土在衣裳。瀛海无消息，冥冥鸟道长。已惊双鬓短，更待两瞳方。落日依平嶂，洪河入大荒。忧来那可得，挥泪欲沾裳。
冬至次韵张宣抚二首·其一
作者：杨载
朝代：元

北去关河远，南归岁月长。屠龙虽有技，相马独无方。云水连天暗，霜芜满地荒。客游应未已，尘土在衣裳。
冬至次韵张宣抚二首·其二
作者：杨载
朝代：元

瀛海无消息，冥冥鸟道长。已惊双鬓短，更待两瞳方。落日依平嶂，洪河入大荒。忧来那可得，挥泪欲沾裳。
刘将军诗
作者：杨载
朝代：元

交趾小蛮夷，去国将万里。土产无异物，其人状如鬼。湿热生瘴气，疾者无不死。天兵虽南征，弃之良有以。往年鄂州省，绥靖失其理。交驰赤白囊，来告犯边鄙。遣人觇虚实，在廷孰可使。矫矫刘将军，一旦备行李。有才兼文武，不但善弧矢。深入险恶地，限敌才一水。介者数百人，视之若蝼蚁。移文至其国，诘问事终始。指摘中利害，文辞更深美。报书礼甚恭，敝邑何敢尔。疆吏争怨隙，搆煽乃为此。贿赂却勿受，足以振纲纪。威声闻远方，一边祸为弭。国家方全盛，武备不可弛。如此将帅才，宜歌宿卫士。
到京师
作者：杨载
朝代：元
体裁：七言绝句

城雪初消荠菜生，角门深巷少人行。柳梢听得黄鹂语，此是春来第一声。
即事
作者：杨载
朝代：元

禁城晓色清如水，高下楼台锦绣中。千树好花连上苑，百壶美酒出深宫。珍禽竞集高林雾，宝马争嘶横岸风。人物此时俱盛极，两都绝胜汉西东。
古剑歌为吴真人作
作者：杨载
朝代：元

閒閒真人藏古剑，敬之如神不敢忽。宾客时来求一观，辄有悲风起仓卒。人言此是金铁精，良工煆炼久始成。动摇天地合变化，摩荡日月含光精。昔年有蛟起江中，口吐烈焰烧长空。下民昏溺上帝怒，雷电往击皆无功。尝持此剑斩蛟首，流血滔滔浸庐阜。传记传闻时既久，不意世间今尚有。吾过下里多恶氛，魍魉魑魅能食人。请君为我绝此怪，一洗宇宙长清新。
古墙行
作者：杨载
朝代：元

建炎白马南渡时，循王以身佩安危。疏恩治第壮舆卫，缩板栽干由偏裨。下锸江城但沙卤，往夷赤山取焦土。帐前亲兵力如虎，一日连云兴百堵。引锥试之铁石坚，长城在此势屹然。上功幕府分金钱，欢声如雷动地传。尔来瞬息逾百年，高崖为谷惊推迁。华堂寂寞散文础，乔木惨淡栖寒烟。我入荒园访遗古，所见惟存丈寻许。废坏终嗟麋鹿游，飘零不记商羊舞。王孙欲言泪如雨，为言王孙毋自苦。子孙再世隳门户，英公尚及观房杜。如君百不一二数，人生富贵当自取，况有长才文甚武。公侯之后必复初，好把家声继其祖。
古木诗
作者：杨载
朝代：元

大木生何许，乃在泰山隈。泰山崖石裂，怒水响如雷。浸润长膏液，根株日以培。纵历千百载，霜雪不能摧。长安天子诏，欲筑九层台。台上搆宫殿，青云共徘徊。匠氏走海内，博求栋梁材。万夫治道路，挥斧重林开。大器当大用，小器易剪裁。有如豪侈士，踪迹困尘埃。适可厚自养，毋为兴叹哀。
句
作者：杨载
朝代：元

风雨五更鸡乱叫，江湖千里雁相呼。挟书万里求明主，仗剑三年别故乡。窗间夜雨消银烛，城上春云压綵旗。空桑说法黄龙听，贝叶翻经白马驮。
吴山晚眺
作者：杨载
朝代：元

山椒翚构四垂宽，上相旌旗会览观。傍近江湖天广大，上连星斗地清寒。龙宫永锁函书閟，凤岭重嗟苑树残。此际独无云蔽日，正宜翘首望长安。
和张仲实之吴兴舟行杂咏
作者：杨载
朝代：元

水程通百里，云树隔千层。鹤发欢相见，龙门羡独登。文辞毋乃壮，杯杓尚能胜。仰止情何极，吾为附骥蝇。
喜晴
作者：杨载
朝代：元

楼外斜阳放晚晴，街衢前后听欢声。回舟更倚南风顺，千里青山照眼明。
喜晴
作者：杨载
朝代：元

檐外喧喧雀报晴，夕阳犹照小窗明。回舟更倚南风顺，要听田家打麦声。
塞上曲
作者：杨载
朝代：元

沙塞何窅窅，树短百草长。大河屈曲流，不复辨四方。驱车日将夕，黑云隐长冈。人马俱饥疲，解鞍饮寒塘。张坐逐平地，击火烧乌羊。挏酪过醇酎，摇艳盈杯觞。既醉歌呜呜，顿蹋如惊狂。月从天外来，耿耿流素光。悲风动寥廓，拂面吹胡霜。白雁中夜飞，参差自成行。一箭落霜羽，挟弓负豪强。中情无留滞，千载能鹰扬。
士开燕岳氏溪堂有溪山新月上江海故人同之句邀予及张仲实曹克明同足成之
作者：杨载
朝代：元

置酒秋风里，凭阑野色中。溪山新月上，江海故人同。纵浪情何极，留连燕未终。三鳣来上客，五马会群公。积水输清气，微霞衒近空。将昏林尚白，及早稻先红。极论追遐古，深情念困穷。尚观仪秩秩，未遂乐融融。才著当朝杰，文誇命世雄。数君今日选，宜尔集南宫。
夏夜对月
作者：杨载
朝代：元

暑天烦倦唯酣寝，薄暮登楼起宿痾。簟报新秋凉意早，窗开永夜月明多。不眠孤鹤频惊叫，好事流萤屡见过。安得泛舟江海上，坐观冰镜落沧波。
太古雪为杨友直赋
作者：杨载
朝代：元

往时天大风，能吹华山裂。坠此一卷石，或云太古雪。粤自开辟初，云气所凝结。已经六万岁，变化同巀嶪。望之色正白，表里共澄澈。尘土不能涴，光采耀日月。愿君勿爱此，持以献金阙。回中避暑时，持用消毒热。
奉题伯父双峰樵隐四首
作者：杨载
朝代：元

山出双峰秀，溪流一派清。土风存礼让，人事省将迎。路逐高低过，田随早晚耕。家林有如此，南望每关情。石树盘根瘦，沙溪激浪清。竹间看犊卧，木末见人行。穑事常分力，樵歌辄和声。从来携杖处，不碍白云生。山曲两三家，相过路不赊。对门开竹径，临水种梅花。酒熟留人醉，诗成任客誇。时时谈旧事，相看鬓垂华。草满三春绿，山留万古青。呼儿欣解意，应俗惮劳形。采菌敲寒木，收鱼照夜汀。祗应老崖谷，束带尚论经。
奉题伯父双峰樵隐四首·其一
作者：杨载
朝代：元

山出双峰秀，溪流一派清。土风存礼让，人事省将迎。路逐高低过，田随早晚耕。家林有如此，南望每关情。
奉题伯父双峰樵隐四首·其三
作者：杨载
朝代：元

山曲两三家，相过路不赊。对门开竹径，临水种梅花。酒熟留人醉，诗成任客誇。时时谈旧事，相看鬓垂华。
奉题伯父双峰樵隐四首·其二
作者：杨载
朝代：元

石树盘根瘦，沙溪激浪清。竹间看犊卧，木末见人行。穑事常分力，樵歌辄和声。从来携杖处，不碍白云生。
奉题伯父双峰樵隐四首·其四
作者：杨载
朝代：元

草满三春绿，山留万古青。呼儿欣解意，应俗惮劳形。采菌敲寒木，收鱼照夜汀。祗应老崖谷，束带尚论经。
宗阳宫望月分韵得声字
作者：杨载
朝代：元
体裁：七言律诗

老君台上凉如水，坐看冰轮转二更。大地山河微有影，九天风露寂无声。蛟龙并起承金榜，鸾凤双飞载玉笙。不信弱流三万里，此身今夕到蓬瀛。
客中即事四首
作者：杨载
朝代：元

渐觉星星两鬓皤，推愁不去奈愁何！客中忘却春光度，惊见前林嫩竹多。终朝矻矻坐书帷，春去春来总不知。怪得山禽如有意，隔窗撩乱踏花枝。几日悬悬雨不休，客窗孤迥使人愁。杜鹃啼切知何处？坐对云山万木稠。美木千章绕故宫，如烟如雾塞虚空。路冲南北山冈断，披拂能来万里风。
客中即事四首·其一
作者：杨载
朝代：元

渐觉星星两鬓皤，推愁不去奈愁何！客中忘却春光度，惊见前林嫩竹多。
客中即事四首·其三
作者：杨载
朝代：元

几日悬悬雨不休，客窗孤迥使人愁。杜鹃啼切知何处？坐对云山万木稠。
客中即事四首·其二
作者：杨载
朝代：元

终朝矻矻坐书帷，春去春来总不知。怪得山禽如有意，隔窗撩乱踏花枝。
客中即事四首·其四
作者：杨载
朝代：元

美木千章绕故宫，如烟如雾塞虚空。路冲南北山冈断，披拂能来万里风。
宿浚仪公湖亭
作者：杨载
朝代：元

两两三三白鸟飞，背人斜去落渔矶。雨余不遣浓云散，犹向前山拥翠微。
寄刘师鲁
作者：杨载
朝代：元

想君游宦处，正值洞庭湖。落日波涛壮，晴天岛屿孤。舟航通汉沔，风物览衡巫。天下文章弊，非君孰起予。
寄吏部张尚书
作者：杨载
朝代：元

复喜清朝用大贤，玉音俄对广庭宣。姚崇已托君臣契，李泌终操将相权。此日经纶须展布，他时简册要流传。渊明有待公田米，可念江湖久弃捐。
寄周御史二十韵
作者：杨载
朝代：元

同游河北后，共抵浙西初。独倚知心旧，翻成会面疏。三年仍契阔，万里更吹嘘。小子无奇气，先生有过誉。见称司马赋，求授夏侯书。仓卒排归计，淹留著寓居。已非兴俊逸，犹是主痈疽。名士多亲我，诸公或请予。驾言将采芑，即事欲连茹。顾尔伤流矢，居然恨倚闾。惊心闻杜宇，过眼易蟾蜍。忽召抽金匮，俄徵论石渠。文章殊贾马，谋略匪严徐。薄技终难效，穷愁只自如。尚矜存弊履，不肯曳长裾。与作栖梁燕，宁为呼辙鱼。仪形长日想，怀抱几时摅。奏疏闻当宁，抽毫待直庐。乌台弦既改，鳌禁席仍虚。马首何由见，分光兴有馀。
寄康大夫
作者：杨载
朝代：元

遥想幨帷出郭时，先驱十里走旌旗。青山落日苍茫暗，白水秋风惨淡悲。劲矢每随前队发，清笳偏逐后行吹。荆州未觉风流远，纵饮还应到习池。
寄曹云西
作者：杨载
朝代：元

羡君卜宅远纷庞，长把丝纶钓大江。粳稻色枯云惨惨，芰荷声急雨淙淙。消磨岁月书千卷，傲睨乾坤酒一缸。甫里当年遗帙在，交锋那肯竖幡降。
寄沈少微金华山隐居
作者：杨载
朝代：元

岩前通细路，岭外接危峰。梯磴踰千级，烟霞过万重。缘崖收异荈，步壑数长松。隔屋号朱虎，当窗现黑龙。蘅兰争酷烈，桃李角鲜秾。隐士多相过，仙人庶可逢。第能安性命，何患改颜容。炼鼎丹砂熟，倾壶白酒醲。微茫追绝响，潇洒振孤踪。乡里宜同好，他年必子从。
寄王继学二十韵
作者：杨载
朝代：元

圣主敷皇极，元臣建上台。虚心求俊乂，削迹去奸回。拜命超凡品，知君秉大材。淳风随日播，公道应时开。负鼎资烹饪，操刀贵剸裁。铦锋行肯綮，异味合盐梅。庙议常参决，朝班复共陪。艰难须佽助，豁达远嫌猜。遗佚闻风起，英豪接踵来。经纶非董贾，辞藻亦邹枚。在野思罗致，盈庭想毂推。既将龙作友，恶假鸩为媒。走也今留此，公乎可念哉。执竿犹海上，扶耒即岩隈。自守幽人意，宁虞俗子咍。旧游辞玉府，故事忆金台。落魄江湖阻，苍茫岁月催。丹心徒耿介，素发已毰毸。勿谓交如水，能忘耻及罍。飞黄当驾驭，犹足异驽骀。
寄维扬贾侯
作者：杨载
朝代：元

经国长才世岂多，群邪嫉正奈公何。气蒸云雾藏乔岳，声转沧溟放大河。远迹江湖犹弃绝，惊心岁月屡消磨。鹍鹏自有垂天翼，肯逐飞鸿入网罗。
寄袁伯长
作者：杨载
朝代：元

几年簪笔侍明光，直取才华补卫郎。祀事悉稽周典礼，颂声须假汉文章。云垂迥野鸣鞘远，月满高城下漏长。校猎合袪尤盛事，愿闻作赋拟《长杨》。
寄题成都万竹轩为李仲渊作
作者：杨载
朝代：元

君家种竹蜀江旁，高与蚕崖势颉颃。已树旌旗分部曲，更鸣琴瑟应宫商。蛟龙并逐波涛化，虎豹曾因雾雨藏。兄弟至今俱宦达，未应开径接求羊。
寄题罗氏别业
作者：杨载
朝代：元

门前临白径，长日少人行。野树重重暗，溪流脉脉清。山形元不断，云气自相萦。已似庞公隐，何时重入城。
寓长春道院春雨即事呈郑尊师二首
作者：杨载
朝代：元

南荣相距数寻间，满地春泥隔往还。夜雨暗添篱脚水，晓云浓掩树头山。修篁夹径宜增植，细草侵阶莫谩删。世虑纷然无止极，敢求大药驻衰颜。客游无赖阻重阴，院落萧条径术深。数亩林塘观不厌，一窗风雨坐相侵。灵虬尚有蟠泥迹，老骥宁无越块心。多谢西家贤太守，相招乐饮费千金。
寓长春道院春雨即事呈郑尊师二首·其一
作者：杨载
朝代：元

南荣相距数寻间，满地春泥隔往还。夜雨暗添篱脚水，晓云浓掩树头山。修篁夹径宜增植，细草侵阶莫谩删。世虑纷然无止极，敢求大药驻衰颜。
寓长春道院春雨即事呈郑尊师二首·其二
作者：杨载
朝代：元

客游无赖阻重阴，院落萧条径术深。数亩林塘观不厌，一窗风雨坐相侵。灵虬尚有蟠泥迹，老骥宁无越块心。多谢西家贤太守，相招乐饮费千金。
寿杜尊师
作者：杨载
朝代：元

澹荡风云气，沈雄虎豹姿。由来天下士，绝异里中儿。苦县常栽李，商山旧采芝。不当卿相位，犹可帝王师。始有巾车获，俄蒙仄席知。贤才方并用，谗说遽相欺。豸角将巍冠，龙鳞敢逆批。变通俱合道，舒卷各乘时。筑室烟霞秘，还丹日月迟。愿公长住世，须作后天期。
怀钱唐故人简应中父
作者：杨载
朝代：元

几年流滞客京师，每忆江边话别离。落魄已甘心似铁，蹉跎无奈鬓成丝。草玄思苦无人问，弹铗歌长只自悲。满目塞云飞去尽，倚筇独立更多时。
悠然阁
作者：杨载
朝代：元
体裁：五言排律

高阁凭虚起，登临兴甚长。江流春渺渺，树色晓苍苍。原隰鱼鳞布，峰峦鸟翼张。云来兼北极，雨过及南荒。地大遗民富，时清致理康。南山常在望，怀古意难忘。
悼邻妓二首
作者：杨载
朝代：元

西子湖边杨柳花，随风飘泊到天涯。青春遇著归来燕，衔入当年王谢家。一种腰肢分外妍，双眉画作月娟娟。春风吹破襄王梦，行雨行云若个边。
悼邻妓二首·其一
作者：杨载
朝代：元

西子湖边杨柳花，随风飘泊到天涯。青春遇著归来燕，衔入当年王谢家。
悼邻妓二首·其二
作者：杨载
朝代：元

一种腰肢分外妍，双眉画作月娟娟。春风吹破襄王梦，行雨行云若个边。
惠崇古木寒鸦
作者：杨载
朝代：元

江上秋云薄，寒鸦散乱飞。未明常竞噪，向晚复争归。似怯霜威重，仍嫌树影稀。老僧修止观，写物固精微。
扇上竹
作者：杨载
朝代：元

种竹何须种万竿，一枝分影亦檀栾。秋宵更受风披拂，听取清声入梦寒。
招真观图
作者：杨载
朝代：元

欲学无为道，来居小有天。精神消物怪，采色变风烟。恬憺知天德，虚无象帝先。高风何特达，古迹尚流传。地涉鸿荒表，山开混沌前。谷幽疑鬼聚，峰巧类人镌。叠起三重阁，分流百道泉。岩穿留虎迹，石冷逗蛟涎。放浪曾无日，遨游未有年。古经披览罢，毛骨为醒然。
敬亭
作者：杨载
朝代：元
体裁：七言律诗

岩磴盘盘草路微，秋阴未解澹朝晖。水舂野碓雨鸣涧，木落山村叶拥扉。机杼隔林寻路去，云霞度陇傍人飞。往来十五年前熟，老矣伤心万事非。
早朝
作者：杨载
朝代：元
体裁：七言律诗

掖垣迢递到城回，魏阙蒫莪此日开。赤芾会延宵仗引，朱轮争道晓钟催。三泉忽报藏金甲，万岁犹闻献玉杯。乐奏象箾从此毕，小臣思见凤凰来。
春晚喜晴
作者：杨载
朝代：元

积雨俄经月，新晴始见春。苍苔侵别墅，绿水过比邻。性僻居宜远，身閒景易亲。无诗排世累，有酒纵天真。循圃花粘履，凭阑柳拂巾。歌呼从稚子，谈笑或嘉宾。渐喜渔樵狎，仍欣鸟雀驯。幽情延薄暮，浩思集清晨。养拙元非病，为文敢自珍。杜门缘底事，作计懒随人。
春晚喜晴
作者：杨载
朝代：元

积雨俄经月，新晴始见春。苍苔侵别墅，绿水过比邻。性僻居宜远，身闲景易亲。无诗排世累，有酒纵天真。循圃花粘履，凭阑柳拂巾。歌呼从稚子，谈笑或嘉宾。渐喜渔樵狎，仍欣鸟雀驯。幽情延薄莫，浩思集清晨。养拙元非病，为文敢自珍。杜门缘底事，作计懒随人。
春雨
作者：杨载
朝代：元

濛濛春雨暗重城，莽若山林云气生。驾过东朝沾羽盖，仗移前殿湿霓旌。苍松密掩岩头鹤，翠柳深藏谷口莺。明日不愁花烂熳，新晴陌上有人行。
春雪次陈元之韵
作者：杨载
朝代：元

寒气何悽惨，春空正杳冥。东皇收橐籥，北帝驾軨軿。混沌包三极，缤纷走百灵。散珠分的皪，击玉碎珑玲。始试朝藏日，俄疑昼陨星。危桥无客度，旷野少人经。百沸疑奔濑，孤撑没峻岭。林荒颠冻雀，崖滑堕哀㹶。衮衮随风舞，飕飕杂雨零。遗踪初得兔，匿种讵忧螟。眄睐倾农室，歌谣彻帝庭。阳春将布德，品类各成形。捉笔题新句，持杯酌旧醽。今朝须痛饮，醉卧不须醒。
暮春游西湖北山
作者：杨载
朝代：元

愁耳偏工著雨声，好怀常恐负山行。未辞花事骎骎盛，正喜湖光淡淡晴。倦憩客犹勤访寺，幽栖吾欲厌归城。绿畴桑麦盘樱笋，因忆离家恰岁更。
暮春游西湖北山
作者：杨载
朝代：元

愁耳偏工著雨声，好怀长恐负山行。未辞花事骎骎盛，正喜湖光淡淡晴。倦憩客犹勤访寺，幽栖吾欲厌归城。绿畴桑麦盘樱笋，因忆离家恰岁更。
望海
作者：杨载
朝代：元

海门东望浩漫漫，风飓无时纵恶湍。黑雾涨天阴气盛，沧波衔日晓光寒。岂无方士求灵药，亦有幽人把钓竿。摇荡星槎如可驭，别离尘土亦何难。
李伯时画浴马图
作者：杨载
朝代：元

古称难画莫如马，近朝惟数李伯时。不至天闲观帝服，如此骨相何由知。头类渴乌尖插耳。竟度流沙轻万里。圉人牵浴恒凛然，复恐化龙奔入水。贫居里巷无马骑，徒步出入多伤悲。大胫薄蹄何足愿，退立道旁尘满面。
桶底图
作者：杨载
朝代：元

巨鳌奋其首，戴山出海中。神人择所处，共构金银宫。凭高开户牖，屈曲互相通。女仙七十二，颜色如花红。一一执乐器，奏曲殊未终。世传《桃源图》，其徵彭泽翁。此本出异士，雕刻尤精工。天地极广大，为地当不同。我愿学仙道，积久乃有功。鍊形去滓秽，五色浮虚空。一朝乘风去，浩然入无穷。
梅梁歌酬郑集之
作者：杨载
朝代：元

大禹之功及天地，庙有梅梁何足异。奈何过用铁索缠，太祝为之欲徼利。每言变化失其所，去作老龙治风雨。一声霹雳震岩扉，千尺蜿蜒辞殿户。七月熇苗沾块土，忧杀村中老农父。买羊沽酒祭梅梁，祭罢祠官传好语。吁嗟老农无尔愚，大禹有神焉可诬！汝曹淫祀欲求福，此物为妖当伏诛。
梦读退之诗颇奇诡已觉记其大旨作此篇
作者：杨载
朝代：元

自闻蓬莱山，大林夹长峦。上生瘿藤萝，下生荆榛菅。仰不见天日，藏蓄雾雨寒。仙圣常所处，沮洳亦少乾。虽云誇凤凰，出入伤羽翰。哀音起空洞，令人鼻准酸。我欲诉上帝，为施铁凿钻。琢落石侧裂，化为千丈磐。琼楼与玉殿，玲珑相通宽。日月交户牖，光射青琅玕。而我从吾师，来游乐且般。呼吸养元气，华腴生肺肝。万劫永不死，如循环无端。窃为仙圣虑，炳然心若丹。上帝如许我，致此亦何难。
橘中篇
作者：杨载
朝代：元

并海无山林，莽莽皆平畴。君家择地利，即此营菟裘。杂树作藩屏，青红间绸缪。其中植橘柚，拥蔽枝叶稠。盛夏开白花，朱实悬高秋。飞霜虐万物，寒风助飕飗。凌晨察变候，策杖巡维陬。是何黄金多，暴露宜藏收。采摘资众力，转输及他州。子长传货殖，谓此同列侯。上充国家赋，下贻篚筥谋。千缣可坐致，何必龙阳洲。
次刘师鲁韵
作者：杨载
朝代：元

三年客塞上，日夜怀旧丘。饥来迫我去，何暇为远谋。四顾无一亲，此身如羁囚。悲风动沙漠，回首令人愁。道路已漫漫，岁月复悠悠。丈夫四方志，至此何所求。买船发河上，河水亦南流。携锄理荒圃，吾疾日已瘳。飞雁至江浒，北风天始凉。是时禾黍登，斯人亦少康。皇天降厚德，胡为私一方。燕赵及齐鲁，人饥或相戕。奈何有积廪，如陵复如冈。生非肉食者，此忧心甚长。亟谋树皋壤，剪茅覆小堂。我志亦易丰，岁祀有特羊。
次田师孟西曹即事韵
作者：杨载
朝代：元
体裁：七言律诗

隐吏重来右掖初，清明时节乱花舒。雾迷黄阁霏霏重，雨散彤庭点点疏。李耳旧藏周典礼，萧何元得汉图书。经纶事业烦公等，要使皇文日粲如。
次韵伯长待制
作者：杨载
朝代：元

挥鞭远过御沟斜，出院时时见暮鸦。已入玉堂同视草，还趋琼砌共观花。兽炉香绕窗前雾，蜡炬光摇帐底霞。此去天津元不隔，何须八月泛灵槎。
次韵夏仲勉
作者：杨载
朝代：元

不喜为文富，长忧得酒悭。尊罍堆案上，笔砚弃墙间。有传追王绩，无书继贾山。贵人能慢士，往见亦胡颜。
次韵康子山舍人二首
作者：杨载
朝代：元

兼旬风雨气寒凉，院落幽深草木长。却喜今年多夏果，碧苞丹实满林香。欲赏秋花色已凉，碧云散尽楚天长。姮娥旧种无多树，何故人间有此香。
次韵康子山舍人二首·其一
作者：杨载
朝代：元

兼旬风雨气寒凉，院落幽深草木长。却喜今年多夏果，碧苞丹实满林香。
次韵康子山舍人二首·其二
作者：杨载
朝代：元

欲赏秋花色已凉，碧云散尽楚天长。姮娥旧种无多树，何故人间有此香。
次韵引浚仪公题兰竹卷子
作者：杨载
朝代：元

树蕙连丛竹，祗应族类同。相依岩石畔，并入画图中。劲叶凝清露，危梢倚碧空。谅非高世士，此意固难通。
次韵景远学士立春日二首
作者：杨载
朝代：元

大雪入岁暮，其兆为有年。瀌瀌始弥旬，父老怨苦寒。平旦上马去，重裘忽如单。况彼牛衣子，束缊嘘微烟。赖有固穷节，犹念及古先。人事重名实，趋向尽百端。丈夫负雄气，动欲追古贤。于意少不惬，自放江海边。登高望八极，云气生我前。万事何足问，所须惟酒钱。
次韵景远学士立春日二首·其一
作者：杨载
朝代：元

大雪入岁暮，其兆为有年。瀌瀌始弥旬，父老怨苦寒。平旦上马去，重裘忽如单。况彼牛衣子，束缊嘘微烟。赖有固穷节，犹念及古先。
次韵景远学士立春日二首·其二
作者：杨载
朝代：元

人事重名实，趋向尽百端。丈夫负雄气，动欲追古贤。于意少不惬，自放江海边。登高望八极，云气生我前。万事何足问，所须惟酒钱。
次韵江行四首
作者：杨载
朝代：元

潮头终岁白，沙腹有时皤。利涉他州柁，终更古戍戈。天依临海树，风作满江波。亦有投竿意，还听《孺子歌》。藜羹真我食，薜荔亦吾衣。养性随时足，全生徇物非。秋蓬犹未定，风树莫相违。谩作烟霞想，曾无羽翼飞。路僻行来好，天清望极遐。白鱼翻急浪，黄犊卧晴沙。柳吐千条叶，梅残几树花。佳辰从此数，历历看韶华。子胥因谏戮，兹事几经秋。顾尔忠难掩，于今愤不休。天风吹地转，海水入江流。欲问鸱夷处，茫然使我愁。
次韵江行四首·其一
作者：杨载
朝代：元

潮头终岁白，沙腹有时皤。利涉他州柁，终更古戍戈。天依临海树，风作满江波。亦有投竿意，还听《孺子歌》。
次韵江行四首·其三
作者：杨载
朝代：元

路僻行来好，天清望极遐。白鱼翻急浪，黄犊卧晴沙。柳吐千条叶，梅残几树花。佳辰从此数，历历看韶华。
次韵江行四首·其二
作者：杨载
朝代：元

藜羹真我食，薜荔亦吾衣。养性随时足，全生徇物非。秋蓬犹未定，风树莫相违。谩作烟霞想，曾无羽翼飞。
次韵江行四首·其四
作者：杨载
朝代：元

子胥因谏戮，兹事几经秋。顾尔忠难掩，于今愤不休。天风吹地转，海水入江流。欲问鸱夷处，茫然使我愁。
次韵罗云叔红梅
作者：杨载
朝代：元

玉人中酒殢芳华，尽压东风百种花。襆被冬深裁异锦，篝灯夜永障轻纱。纤蕤露沁蜂腰蜡，密蕊云蒸鹤顶砂。为问阆风何处在？相期高举籋晨霞。
次韵萧君用
作者：杨载
朝代：元

崔嵬出水翠云浮，舁轿拖舟岂厌游。澶漫渠河方涉夏，萧条竹树已迎秋。衔杯兴尽人先醉，舞剑歌长客易愁。八月江湖翻渤澥，长竿更约与君投。
次韵虞彦高游阳明洞
作者：杨载
朝代：元

忆昔神禹奠九州，兹山会计功始休。诸侯玉帛渺何许，但见万水从东流。衣冠永闭阳明洞，夜闻鬼哭岩之幽。珠宫贝阙号龙瑞，天造地设非人谋。槎牙怪树冻不死，化作千丈苍玉虬。丹洞呀然仙掌裂，翠峰巧矣蛾眉修。梅梁飞去铁锁断，往往雷雨生灵湫。轩辕缑神极秘怪，海上笙鹤时相投。平生闭门读史讴，子乃探穴先吾游。明当挟子期汗漫，题诗更在最上头。不妨山水乐吾乐，岂有饥溺忧民忧。故家乔木尚可求，有子有孙百世留。卧横玉箫泛归舟，吹散万斛江南愁。
次韵袁伯长
作者：杨载
朝代：元
体裁：古风

盘盘海底石，并树青琅玕。至阳生至阴，龙宫常苦寒。扬光炫朝彩，吐气蒸微澜。根株历千载，莫测劳悴端。端如巢居子，草木皮衣冠。超然去人群，取友蹄与翰。日诵黄帝言，浩叹泪阑干。奈何天下治，必以云为官。佩剑黄金环，咀丹白玉盘。自闻至人德，积热生肺肝。黄尘日暮起，对面不相看。三山在何处，使我师王韩。聊歌紫芝曲，倚君清夜弹。
次韵袁伯长
作者：杨载
朝代：元

盘盘海底石，并树青琅玕。至阳生至阴，龙宫常苦寒。扬光炫朝彩，吐气蒸微澜。根株历千载，莫测劳悴端。端如巢居子，草木皮衣冠。超然去人群，取友蹄与翰。日诵黄帝言，浩叹泪阑干。奈何天下治，必以云为官。佩剑黄金环，咀丹白玉盘。自闻至人德，积热生肺肝。黄尘日暮起，对面不相看。三山在何处？使我师王韩。聊歌紫芝曲，倚君清夜弹。
次韵钱唐怀古四首
作者：杨载
朝代：元

江湖清浊自天开，鸿雁凫鹥与往来。黄道星辰环太乙，紫云宫殿拥蓬莱。论文竞奏王褒颂，献寿深倾阿母杯。九域舆图今混一，百年耆旧独兴哀。斜界钩陈通大道，中分魏阙对层峦。云生殿上金炉暗，露下庭前玉井寒。江汉飞龙俄窅窅，沧溟泛鹢竟漫漫。中天会合宁非数，坐见苍生奠枕安。山回禁籞入云长，无复陈兵卫两厢。千石金钟埋野草，万年珠树落秋霜。龙文不徙阳人聚，鸟篆终降轵道旁。九市尘埃来衮衮，一江波浪去茫茫。化人宫阙被层阿，栋宇高低若涌波。翠石文章书日月，宝珠光燄烛山河。空桑说法黄龙听，贝叶翻经白马驼。谁谓一无超众有，只今尘土重来过。
次韵钱唐怀古四首·其一
作者：杨载
朝代：元

江湖清浊自天开，鸿雁凫鹥与往来。黄道星辰环太乙，紫云宫殿拥蓬莱。论文竞奏王褒颂，献寿深倾阿母杯。九域舆图今混一，百年耆旧独兴哀。
次韵钱唐怀古四首·其三
作者：杨载
朝代：元

山回禁籞入云长，无复陈兵卫两厢。千石金钟埋野草，万年珠树落秋霜。龙文不徙阳人聚，鸟篆终降轵道旁。九市尘埃来衮衮，一江波浪去茫茫。
次韵钱唐怀古四首·其二
作者：杨载
朝代：元

斜界钩陈通大道，中分魏阙对层峦。云生殿上金炉暗，露下庭前玉井寒。江汉飞龙俄窅窅，沧溟泛鹢竟漫漫。中天会合宁非数，坐见苍生奠枕安。
次韵钱唐怀古四首·其四
作者：杨载
朝代：元

化人宫阙被层阿，栋宇高低若涌波。翠石文章书日月，宝珠光燄烛山河。空桑说法黄龙听，贝叶翻经白马驼。谁谓一无超众有，只今尘土重来过。
次韵陈子仁黄河二首
作者：杨载
朝代：元

禹功疏凿过忧勤，海内山川自此分。元气浑沦通地脉，孤光迢递贯天文。母金伏砾秋逾盛，阴火藏渊夜不焚。多少鱼龙争变化，总归西北会风云。阴阳为沴黄河溢，北度艰难拥万艘。齐楚百城防雉堞，淮沂千里避鸿涛。耕锄已失天时正，流徙争依地势高。此日朝廷忧水患，须明利害策贤豪。
次韵陈子仁黄河二首·其一
作者：杨载
朝代：元

禹功疏凿过忧勤，海内山川自此分。元气浑沦通地脉，孤光迢递贯天文。母金伏砾秋逾盛，阴火藏渊夜不焚。多少鱼龙争变化，总归西北会风云。
次韵陈子仁黄河二首·其二
作者：杨载
朝代：元

阴阳为沴黄河溢，北度艰难拥万艘。齐楚百城防雉堞，淮沂千里避鸿涛。耕锄已失天时正，流徙争依地势高。此日朝廷忧水患，须明利害策贤豪。
次韵雪
作者：杨载
朝代：元

砑光帽子舞山花，吹落曾城万仞斜。安得飙轮为我驾，一时飞到列仙家。
次韵韶卿壬寅元日又三日闻游人颇盛之作
作者：杨载
朝代：元

堂堂宵雨过，栗栗晓寒仍。献岁人同得，东郊事复兴。杜门疑我拙，有句爱君能。且验临阶草，从今日渐增。
次韵黄子久喜晴三十韵呈江知府
作者：杨载
朝代：元

霞彩晨张锦，蟾光夕挂钩。阴霾虽尽解，淫潦岂全收。寖动遨游兴，还闻倡和讴。容容追旧赏，历历破新愁。骑气城边纵，龙光海际浮。艳妆来士女，盛服拟王侯。在藻群鱼跃，依林白鸟啾。河流交不断，山势转相缪。物理归含毓，人情释怨尤。娭娱从老稚，燕乐逐朋俦。幄帟分郊次，幨帷拥道周。联翩驰画舫，巀嶪累朱楼。贸易通遐壤，繁华压大州。聚庐千井富，接栋万家稠。已戒增周□，仍催决下流。嘉蔬连隙地，宿麦遍高丘。曹事虞多废，胥徒戢过求。醲恩方并育，和气与同游。期会朝先往，追随暮不休。露华开的的，风叶振飕飕。拾芥非无日，登禾即有秋。朝家期少试，邻郡固难侔。共美光华著，还矜德业修。在廷争进荐，当宁免垂忧。玉漏传台角，金尊出殿头。秉心存正道，造膝待嘉谋。履直恒如矢，防偏或类舟。第誇翻竹简，不省计牙筹。善对惭鸣鹤，能歌愧饭牛。过情蒙许与，弥月为淹留。
次韵黄子久狱中见赠
作者：杨载
朝代：元

解组归来学种园，栖迟聊复守衡门。徒怜郿坞开金穴，欲效寒溪注石樽。世故无涯方扰扰，人生如梦竟昏昏。何时再会吴江上，共泛扁舟醉瓦盆。
残画
作者：杨载
朝代：元

破裂无边幅，华堂弃置馀。苍松深踞地，白鹤上凌虚。风格犹森若，丹青总翳如。苦心绝人事，谁见用功初。
水乐洞
作者：杨载
朝代：元

石林求路转聱牙，来访香岩大士家。雨过门前生薤叶，风行陇上落松花。悬崖滴水鸣金磬，激涧流泉走玉砂。欲适山林去城市，久知寂寞胜纷华。
水龙吟式古堂书画考卷十八
作者：杨载
朝代：元
体裁：词

鸿沟定约东归，又谁遣赤龙回指。青娥舞罢，重瞳饮泣，断肠声里。半壁酸风，两淮寒月，古今兴废。眇乌江满眼，惊涛卷雪，分明总是英雄泪。木末招招舟子，载何人断烟流水。平沙尽处，青山数点，江东千里。长啸风前，无人会我，登临此意。但黄芦古木，夕阳回照，有渔歌起。
沙雁
作者：杨载
朝代：元

漠漠寒烟树影微，一行沙雁背人飞。江南江北秋将尽，客子如今犹未归。
涧松为丁师善作
作者：杨载
朝代：元

涧松高百尺，磊落多大节。连根抱危石，古色黑如铁。隆冬方冱寒，山中积霜雪。萝茑悉枯死，苍崖犹冻裂。此时唯老干，峭直不摧折。国匠求美材，瞻望叹奇绝。险阻不可致，既作复中辍。我愿驱六丁，操斧隳嵑？。得此栋梁材，持以献天阙。
涧松为丁师善作
作者：杨载
朝代：元
体裁：古风

涧松高百尺，磊落多大节。连根抱危石，古色黑如铁。隆冬方冱寒，山中积霜雪。萝茑悉枯死，苍崖犹冻裂。此时唯老干，峭直不摧折。国匠求美材，瞻望叹奇绝。险阻不可致，既作复中辍。我愿驱六丁，操斧隳嵑�。得此栋梁材，持以献天阙。
渡江寄俞仲连
作者：杨载
朝代：元

舟济大江濆，中流日欲曛。卤翻沙际雪，潮落渡头云。鲸跃常知候，鸿飞不乱群。颇思论胜概，把酒莫如君。
湖上
作者：杨载
朝代：元

秋郊纵步却骖驔，胜事能多许客参。如雪万家收早稻，未霜千树著黄柑。鼍鸣海上潮先涌，猿叫山前雾欲含。放浪渔樵元有处，使人犹爱住江南。
点义仓即事
作者：杨载
朝代：元

南来受命佐为州，喜遇丰年暂出游。过岭崎岖寻道路，上山硗确治田畴。修藤挂树龙蛇走，怪石攒溪雁鹜浮。赋役已宽词诉简，素餐无补谩优悠。
玉堂夜直
作者：杨载
朝代：元

直庐岁晏动羁情，朔雪将飞觉夜明。金井辘轳哀响绝，玉阶瓴甓断纹生。藓花莫辨沿墙迹，松叶时闻委砌声。愧以不才同制作，诸公此日负高名。
用韵送德阳入越为赘婿
作者：杨载
朝代：元

轻薄薄雾诘朝晴，岸柳江梅著树明。更向若耶溪上听，旁人歌唱尽春声。
画竹
作者：杨载
朝代：元
体裁：五言绝句

翡翠含春雾，琅玕振晓风。清声来枕上，秀色入帘中。
画竹石
作者：杨载
朝代：元

林前怪石起参差，篁竹丛深使客疑。如过潇湘江上路，鹧鸪啼罢日西时。
留别京师
作者：杨载
朝代：元

囊衣托载道傍车，人事匆匆岁欲徂。风雨四更鸡乱叫，关河千里雁相呼。芜菁散漫根犹美，桑柘萧条叶渐枯。却向高丘重回首，五云缭绕帝王都。
破砚
作者：杨载
朝代：元

彼美端溪石，家藏岁月多。廉隅皆破缺，筋力尽研磨。玉亦坚而已，星如粲者何。向来曾自诡，持用掇高科。
神马歌次韵陈元之
作者：杨载
朝代：元
体裁：古风

神马来自昆崙西，有足未始行沙泥。朝趋欲出飞鸟上，夕逝直与奔星齐。绿鬉半散插双耳，赤汗交流攒四蹄。风神秀猛狭天地，岂顾燕蔡并渠黎。时时牵浴临清溪，对人誇杀黄须奚。玉沙之禾中刍秣，不啮堤头枯草稊。与君侧耳听长嘶，凡马不闻生駃騠。
神马歌次韵陈元之
作者：杨载
朝代：元

神马来自昆崙西，有足未始行沙泥。朝趋欲出飞鸟上，夕逝直与奔星齐。绿鬉半散插双耳，赤汗交流攒四蹄。风神秀猛陕天地，岂顾燕蔡并渠黎。时时牵浴临清溪，对人誇杀黄须奚。玉沙之禾中刍秣，不啮堤头枯草稊。与君侧耳听长嘶，凡马不闻生駃騠。
竹树图
作者：杨载
朝代：元

荆棘蒙茏迷竹树，乱堆古石苍苔护。纵猎青郊怀旧路，跃马重冈追狡兔，箭翎落地无寻处。
简浙东万户萧伯善
作者：杨载
朝代：元

择帅中军自古难，独分符节守藩翰。夜鸣鼓角溪山静，晓竖旌旗雨雪乾。不待扫门知魏勃，岂须弹铗识冯驩。祇令四海无征战，万卷诗书好厌观。
纪梦
作者：杨载
朝代：元

海上垂纶有几年，平居何事梦朝天。苍龙观阙东风里，黄道星辰北斗边。治世祗今逢五百，前程如此隔三千。扬雄解奏《甘泉赋》，应有声名达帝前。
纪梦二首
作者：杨载
朝代：元

四面青山拥翠微，楼台相向辟天扉。夜阑每作游仙梦，月满琼田万鹤飞。纷纷鸾鹤满虚空，耳畔如闻度海风。直上云霄千万里，此身飞入紫微宫。
纪梦二首·其一
作者：杨载
朝代：元

四面青山拥翠微，楼台相向辟天扉。夜阑每作游仙梦，月满琼田万鹤飞。
纪梦二首·其二
作者：杨载
朝代：元

纷纷鸾鹤满虚空，耳畔如闻度海风。直上云霄千万里，此身飞入紫微宫。
舟次池阳偕通守周南翁燕表侄陈和卿家席上赠歌者
作者：杨载
朝代：元

故人相见话绸缪，三日江干系客舟。高燕未阑明月上，艳歌初转彩云留。光摇崖蜡宁知夜，字写边鸿已报秋。底事尊前能尽醉，为伊肯展翠眉愁。
赋飞鸿送胡则大
作者：杨载
朝代：元

年年客里见飞鸿，成阵成行上碧空。杳杳江湖寻故侣，萧萧芦苇下新丛。翱翔已出云霄上，饮啄宁来沼沚中。今日似君归去好，扁舟一夜起东风。
赠同院诸公
作者：杨载
朝代：元

诏编国史有程期，正是诸郎儤直时。虎士守门宫杳杳，鸡人传箭漏迟迟。窗间夜雨销银烛，城上春云压綵旗。才大各称天下选，书成当继古人为。
赠吾子行
作者：杨载
朝代：元

春雨连城阔，春云映户多。长衢方淖泞，小水亦风波。抱独能如此，思君可若何。便当乘兴去，著屣一相过。
赠周景远学士
作者：杨载
朝代：元

朔易回元气，人才起俊流。声华当翰苑，文采冠中州。振佩趋台阁，抽毫侍冕旒。人传《鹦鹉赋》，家有鹔鹴裘。式睹黉宫立，共惟祀典修。一朝虞或缺，六器俾旁求。俎豆俄成列，蘋蘩遂可羞。中朝方有道，下士实同休。已及归鸿候，姑为食蟹谋。朋簪多缱绻，使节少淹留。晓日花间酒，春风柳下舟。篇章微品藻，山水愧清幽。郑璞曾先辱，隋珠不暗投。考槃虽自引，窥观亦吾忧。简册销长日，蓬蒿惮凛秋。论高非纵诞，兴远托赓酬。尚忆驹千里，胡能貉一丘。何当把君袂，相逐驭风游。
赠孙思顺
作者：杨载
朝代：元

天涯相遇两相知，对榻清谈玉屑霏。芳草漫随愁共长，青春不与客同归。薰风池馆蛙声老，落日帘栊燕子飞。南浦他年重到日，湖山应识谢玄晖。
赠孙思顺
作者：杨载
朝代：元

天涯相遇两相知，对榻清谈玉屑霏。芳草谩随愁共长，青春不与客同归。薰风池馆蛙声老，落日帘栊燕子飞。南浦他年重到日，湖山应识谢玄晖。
赠惠山圣长老
作者：杨载
朝代：元

道人卓锡向名山，路绝岩头未易攀。海上潮来风浩浩，洞中云出雨潺潺。松楠直起参天碧，苔藓旁行匝地斑。藉甚后人蒙法施，有如流水注苍湾。
赠执中允上人
作者：杨载
朝代：元

南山多白云，澶漫塞崖谷。中有庞良叟，寂寞卧林屋。前门树高松，后户植幽竹。孤风相缠绕，波涛惊荡沃。梵文五千卷，诵说尽精熟。时时发清唱，铿锵击金玉。伊余走海内，一见辄叹服。愿言从之游，淡泊心自足。
赠贾国英郎中
作者：杨载
朝代：元
体裁：七言律诗

挺生雄杰气昂昂，服事朝家被宠光。鹦鹉杯中春正好，凤凰池上日偏长。新裁乐府传宫体，旧着朝衣带御香。忠孝两全人所羡，只仐慈母在高堂。
赠郭集贤
作者：杨载
朝代：元

衣冠趋近地，藻翰集群贤。给事黄门里，抽毫黼座前。佩龟金作纽，赐马玉为鞭。御酒倾壶满，宫花插帽偏。清光依日月，逸思绕风烟。记忆踰三箧，吟哦过百篇。自惟叨侍从，不敢废周旋。秋著随车猎，寒当襮被眠。苏瑰才既敏，陆贽宠尤专。自尔纡皇眷，于焉理化弦。词臣方进用，才大毕腾骞。可念如扬子，萧萧独草玄。
赠魏虚舟少府
作者：杨载
朝代：元

西蜀文章伯，东吴阀阅家。族传贞观旧，躅继信陵遐。雅度人难测，高名众共誇。为桢材不小，韫椟玉无瑕。鸣凤占谐吉，乘龙偶契嘉。三床邀纳笏，万弩护排衙。世赏官仍及，朝参宠复加。天颜垂眷顾，地肺侈光华。缓步方鸣玉，高情欲泛槎。翻然归翠麓，姑尔奉黄麻。彭泽还栽柳，河阳不种花。投閒销日月，访古略烟霞。腊蚁常开宴，春鱼每看叉。兴来恒放逸，宾从任喧哗。閤静褰珠箔，窗虚閟绿纱。琴弹多古雅，诗就辄妍姱。愿作梁间燕，徒惭井底蛙。执鞭曾莫效，抱瑟敢长嗟。恋恋情终在，悠悠道苦赊。春风吹去旆，翘首又天涯。
送丘子正之海盐
作者：杨载
朝代：元

珠生沧海底，玉韫碧山中。夜气交明月，阳精现白虹。有贤兼重价，当代振英风。好学由天性，能书至国工。知名传冀北，作赋拟河东。始欲徵扬子，旋闻荐褚公。阴符难独美，遗教实争雄。绝艺虽宜进，奇才自不同。交游倾上国，抡选属南宫。邓禹官初试，匡衡对漫通。海邦终寂寞，学馆尚穹崇。已注千人录，当成五典功。星辰皆在水，渤澥信浮空。把酒欢何限，乘槎兴不穷。文章趋浩瀚，物态入牢笼。子必登芸阁，吾方守桂丛。索居弥寡陋，荒业孰磨砻。弗获披云雾，惟思对华嵩。知音期郭泰，流俗易王充。江海从兹逝，飘飘任短篷。
送丘子正之海盐州教授
作者：杨载
朝代：元

有美区中彦，由来志不群。舟航了吴越，裘马向燕云。才思庾开府，风流王右军。得时宜玉笋，稽古剩香芸。果拔英髦颖，遄收翰墨勋。诸公希宦达，半世有辛勤。奔走空皮骨，跻攀不寸分。夏侯何地芥，郢匠实风斤。嗟我惭鸥鹭，栖山似鹿麇。偶来询故老，因得友多闻。湖舫曾秋雨，河桥几夕曛。过从方不散，惨别亦奚云。俎豆班侯泮，盐絺薄海濆。未论虞廪米，聊乐鲁宫芹。此日颜应抗，之人德已薰。化炉新鼓乐，学殖重耝耘。行矣穿黄落，归欤守白纷。赠言将底事，努力在斯文。
送人二首
作者：杨载
朝代：元

客路逢春雪乍消，眼前愁思转相撩。垂杨染作黄金色，舞遍东风万万条。金沟河上始通流，海子桥边系客舟。却到江南春水涨，拍天波浪泛轻鸥。
送人二首·其一
作者：杨载
朝代：元

客路逢春雪乍消，眼前愁思转相撩。垂杨染作黄金色，舞遍东风万万条。
送人二首·其二
作者：杨载
朝代：元

金沟河上始通流，海子桥边系客舟。却到江南春水涨，拍天波浪泛轻鸥。
送侯尊师归蜀
作者：杨载
朝代：元

北上关河远，南归岁月赊。飘飘携短剑，杳杳泛灵槎。别岸秋涛掩，前山晓雾遮。欲攀青桂树，先采白蘋花。天道元无极，浮生即有涯。举杯吞夜月，引袖拂晨霞。独跨冲天鹤，能追赴壑蛇。祗应投老去，长日炼丹砂。
送吴清叔
作者：杨载
朝代：元

驿路程虽远，帆风势甚遒。青山随岸去，白水满江流。牢落添新恨，繁华忆旧游。只今归去好，把钓即槎头。
送孙大方归朝元宫二首
作者：杨载
朝代：元

高卧林泉表，超然谢世纷。空山鸣白雨，古石系苍云。不作夔龙伍，甘从鹿豕群。都门游宦客，回首总惭君。为楼因地势，四面尽青山。路落秋城外，河流晓树间。雁飞云莫莫，龙现雨珊珊。建木光华盛，何时共折攀。
送孙大方归朝元宫二首·其一
作者：杨载
朝代：元

高卧林泉表，超然谢世纷。空山鸣白雨，古石系苍云。不作夔龙伍，甘从鹿豕群。都门游宦客，回首总惭君。
送孙大方归朝元宫二首·其二
作者：杨载
朝代：元

为楼因地势，四面尽青山。路落秋城外，河流晓树间。雁飞云莫莫，龙现雨珊珊。建木光华盛，何时共折攀。
送完者都同知
作者：杨载
朝代：元

来游天子学，藉甚有声华。论事依三策，藏书至五车。姓名题雁塔，谱牒记龙沙。自可编青竹，兼宜绾白麻。文工金有价，貌美玉无瑕。兴尽方豪饮，篇终不浪誇。岂惟吟《芍药》，曾是赋《蒹葭》。事莫分难易，人须辨正邪。月中初折桂，天上始乘槎。勿待秋风起，宫门听鼓挝。
送屠存博
作者：杨载
朝代：元

君往金陵郡，于予亦有闻。海环平野尽，山出大江分。未召元司马，谁怜郑广文。自今师道立，章荐必纷纷。
送张仲实之宜兴
作者：杨载
朝代：元

南渡邦初造，西山将独贤。立功何赫赫，流庆尚绵绵。报国横戈数，登坛授钺专。风云方际会，江海固周旋。控险千钧弩，临危七宝鞭。忠诚深足仗，智勇实兼全。自返高桥役，端持宥府权。兵威终抗敌，人力可回天。甲第无踰者，诸孙固颖然。初生同燕颔，有美自蝉娟。善学闻当代，能诗起妙年。卫公犹故物，郑老竟寒毡。矫矫青云器，泠泠白雪弦。同游虽未达，自视已无前。政事兼留意，时髦孰比肩。知机无转石，纵辨若奔川。特达群公荐，酸寒众目怜。姑为文学掾，会觅孝廉船。必见公侯复，无论雨露偏。秋风鹏鹗健，万里正翩翩。
送张宣抚使岭南
作者：杨载
朝代：元

奉使入蛮烟，终军始妙年。抗旌辞朔野，击楫渡湘川。翠竹侵岩际，黄茅尽海边。狼荒非善地，为戒莫留连。
送彭万里
作者：杨载
朝代：元
体裁：七言律诗

平居乡鄙系瞻听，远涉京畿迂宠灵。席厎波涛秋淼淼，枕前星斗夜荧荧。肯如龙剑重藏匣，谁识牛刀始发硎。将相与人殊势分，秪应双眼为君青。
送徐义父入京
作者：杨载
朝代：元

幽燕向日边，裘马去翩翩。碛迥沙如雪，河穷浪入天。上书双阙下，待诏五门前。壮节多奇遇，无烦愧往贤。
送戴尊师入越
作者：杨载
朝代：元

跃马年年塞北游，春风此日送归舟。山中树老飞玄鹤，江上莎长卧白鸥。欲与谢公同隐逸，肯容贺老独风流。山阴道士如相见，沽取村醪醉未休。
送方韶父先辈游五湖
作者：杨载
朝代：元

萧萧垂素发，渺渺泛沧波。过眼江山好，离家日月多。诗名终不朽，世事复如何。一往五湖上，苍茫问钓蓑。
送朱仲山岁贡入京
作者：杨载
朝代：元

昭代陶淳化，多方出异材。鸣岐闻凤鸟，清道服龙媒。养素稠山僻，观奇载籍该。为珍如宝璧，奋迹起蒿莱。未展垂纶趣，初承劝驾催。羔羊填委巷，驷马践轻埃。战艺锋无敌，搜贤网正恢。上书追偃乐，作赋并邹枚。奋发真从此，游观亦壮哉。云霄千万里，瞻望重徘徊。
送朱泽民之京师
作者：杨载
朝代：元
体裁：七言律诗

櫰山挟海奠京师，气势纡馀尽北陲。雁度塞云秋色远，鹊鸣宫树晓光迟。四方英俊皆来萃，一代经纶属有为。君有长林希屈贾，好将词赋重当时。
送李侍郎使安南
作者：杨载
朝代：元

九秋天色晚，万里送君行。马首塞云起，腰间宝剑横。奉扬天子命，慰答远人情。直渡蛮江水，炎氛一日清。
送林季羽入京宿卫
作者：杨载
朝代：元

青云自致身，磊落见斯人。卷衮辞苍麓，垂缨侍紫宸。漏残珠閤晓，香煖玉炉春。傥厌承明事，归来衣锦新。
送林季羽入京宿卫·其一
作者：杨载
朝代：元
体裁：五言律诗

青云自致身，磊落见斯人。卷衮辞苍麓，垂缨侍紫宸。漏残珠阁晓，香煖玉炉春。傥厌承明事，归来衣锦新。
送林季羽入京宿卫·其二
作者：杨载
朝代：元
体裁：五言律诗

终军方近幸，贾谊最能文。独用奇才进，应将美誉分。金鞍光照地，宝剑气凌云。来往燕台下，同游必羡君。
送殷国华之饶州教授
作者：杨载
朝代：元
体裁：七言律诗

送君行李欲何如，楚国萧条战伐馀。西塞人烟连草莽，南江波浪入空虚。遗民罕作先王服，故府徒存博士书。往事悠悠多泯汝，好从黎老问终初。
送淳安徐教谕之任
作者：杨载
朝代：元

握手出南城，眷眷从此辞。苍茫寒江色，日暮浮云滋。大舟挟双橹，轻若驷马驰。淳安众才彦，并迟得师资。击鼓会高堂，帷帐春风吹。执经列座下，质问无留疑。平生五车书，少出胸中奇。欻然听佳誉，庶用怿我思。
送王元礼归平城
作者：杨载
朝代：元

燕赵多奇士，遗风有固然。射雕犹绝艺，屠狗亦名贤。形势威天下，风流号北边。送君归此地，亦欲奋吾鞭。
送罗云叔归山中
作者：杨载
朝代：元

黄石山原风物幽，贱子往年曾一游。旧行？柘已成径，新艺禾麻应满畴。冯衍能忘白首叹，谢安须为苍生忧。馀杭溪上明日发，愁杀杨花吹客舟。
送罗云叔归山中
作者：杨载
朝代：元
体裁：七言律诗

黄石山原风物幽，贱子往年曾一游。旧行�柘已成径，新艺禾麻应满畴。冯衍能忘白首叹，谢安须为苍生忧。馀杭溪上明日发，愁杀杨花吹客舟。
送范德机
作者：杨载
朝代：元

往岁从君直禁林，相于道义最情深。有愁并许诗频和，已醉宁辞酒屡斟。漏下秋宵何杳杳，窗开晴昼自阴阴。当时话别虽匆遽，祇使离忧搅客心。
遣兴
作者：杨载
朝代：元

庭树号蝉日已凉，寒云横雁夜何长。挟书万里千明主，仗剑三年别故乡。西北诸山连朔漠，东南众水隔荆扬。淹留不去惭苏子，莫遣貂裘厌雪霜。
遣兴
作者：杨载
朝代：元

门前高柳绿纷纷，恋霭留烟昼不分。雨砌芳菲晴后见，风窗言语静中闻。桐花可作凤凰食，竹叶还成虎豹文。但使此心无外慕，卜居何用绝人群。
遣兴二首·其二
作者：杨载
朝代：元
体裁：七言律诗

往岁衔杯意气舒，愿从童子诵诗书。巳荒陶令松三径，犹守扬雄宅一区。春树花残收夏果，海门潮落买江鱼。如今也足成吾趣，何事侯门欲曳裾。
遣兴偶作
作者：杨载
朝代：元

春蔬茂前畦，茜茜有颜色。珍禽叫深树，过耳亦一适。用是易吾虑，毋为自襞积。放浪天地间，无今亦无昔。古人得意处，相与元不隔。如何故人心，未照我胸臆。徵言及纤芥，实出左右力。岂惮决系蹯，人生且为客。
酬吾子行
作者：杨载
朝代：元

耿耿思朋旧，悠悠涉岁华。既依秦大姓，方问鲁东家。雅道将谁与，新诗敢自誇。祗今能会合，不惮路途赊。
钱塘怀古·其四
作者：杨载
朝代：元
体裁：七言律诗

化人宫殿被层阿，栋宇高低日拥波。翠石文章题日月，宝珠光�烛山河。空乘说法黄龙听，贝叶翻经白马驮。谁谓一无超众有，秪今尘土重来过。
阳关图
作者：杨载
朝代：元

咸阳西距玉门关，万里征人惮往还。此别尊前须尽醉，相逢俱是鬓毛斑。
雪后次韵郑集之
作者：杨载
朝代：元

雪后登高望，江山信奇哉。重冈起且伏，相连白皑皑。水官方谢事，云气霅然开。六龙翻沧海，赤日从中来。万物将蠢动，忽如登春台。木行味正酸，含荾先属梅。天时亦相应，初昏占斗魁。遨游自兹始，入林践苍苔。西湖青濎濙，西山高崔嵬。长松更千载，老枝多折摧。名僧创精舍，静谧依岩隈。伊予实放士，正可诛蒿莱。情深惟痛饮，毋吝发新醅。家人欲求我，但见白云堆。机心无自作，可使绝嫌猜。君辞如泉涌，我醉如山颓。卜居同里巷，时时得追陪。为瓶或先罄，此耻当及罍。大雅歌治世，其音不宜哀。有倡必有和，愧我非长才。美哉春雪篇，云汉共昭回。
雪轩
作者：杨载
朝代：元

北风海上来，大雪何壮哉！上下九万里，洗净无纤埃。君家十二楼，轩窗洞然开。吹笙击鸣鼓，呼宾与衔杯。名言落四座，大笑声如雷。举头望长空，高兴惊冥鸿。仙人五六辈，飞下白云中。粲粲明珠袍，相从万玉童。问君何所事，未就丹鼎功。翩然却携手，共入蓬莱宫。
雷江阻风寄池阳通守周南翁
作者：杨载
朝代：元

系舟江岸隐蒲芦，坐听篙师制疾徐。巨浪驾空龙出没，猛风吹树鸟欢呼。诗题短札难频寄，酒满长瓶已屡沽。辇道沙乾宜并马，问君何日宦京都？
题丰乐楼
作者：杨载
朝代：元

峥嵘飞构压名邦，西望平湖东望江。气合重玄蒙沆瀣，标存九域奠洪庞。朝来散雾萦朱栱，夜后流星透碧窗。倚遍阑干愁目眩，飞鸢旋转故双双。
题信州先天观图二首
作者：杨载
朝代：元

高林褰翠气，虚谷散虹光。道士多骑虎，仙人自牧羊。涧泉通地远，山岭际天长。戴子文为记，流传示不忘。四围山不断，状若碧芙蓉。谷远含风细，崖深下露浓。茂林藏虎豹，阴洞伏蛟龙。恍惚神人降，浮空羽盖重。
题信州先天观图二首·其一
作者：杨载
朝代：元

高林褰翠气，虚谷散虹光。道士多骑虎，仙人自牧羊。涧泉通地远，山岭际天长。戴子文为记，流传示不忘。
题信州先天观图二首·其二
作者：杨载
朝代：元

四围山不断，状若碧芙蓉。谷远含风细，崖深下露浓。茂林藏虎豹，阴洞伏蛟龙。恍惚神人降，浮空羽盖重。
题先天观图
作者：杨载
朝代：元
体裁：古风

浩浩大古石，雕镂矜嵯峨。琼林化飞骞，宝构通郁罗。矫首视三光，丹青相荡摩。上邻列仙居，西移瑶池柯。玉蛟亦受令，鞭挞回盘涡。巍巍双华表，飞鸟不敢过。玄鹤时一来，潜鳞净无波。心迹会虚湛，神光隐鸣鼍。�彼巢居子，凝睇佩女萝。天风入紫京，百灵莫谁何。朗言浑沌后，龙马方负河。视之杳不见，嘉名表山阿。冥思有至理，熟视犹摩挲。
题十二红卷子
作者：杨载
朝代：元

碧桃枝上有珍禽，调舌交交听好音。画出江南春意思，明年携酒共追寻。
题华岳江城图
作者：杨载
朝代：元

华岳能诗世有名，学画丹青亦豪放。此图似写安庆城，雉堞楼台俨相向。北风将至江面黑，千艘万艘争避匿。沧溟涌溢水倒流，南岳动摇天柱侧。蛟龙戏落秋潭底，素练平铺八千里。时清好作钓鱼翁，閒弄轻舟烟雾里。
题墨竹
作者：杨载
朝代：元

嶰谷阴寒石如铁，二龙僵立露骨节。春雷动地万物活，畏汝飞腾冲石裂。攒青聚绿生岩幽，海涛声引风飕飕。年年三伏林下卧，白昼憀剽如深秋。
题墨竹为郑尊师
作者：杨载
朝代：元

风味既淡泊，颜色不妩媚。孤生崖谷间，有此凌云气。
题屏风画商山四老人
作者：杨载
朝代：元

飞雪洒遥野，冲波荡无垠。蟠蟠山谷间，居此四老人。下为民庶师，上作王家宾。清风眇何许，驰想寂寞滨。
题山石猿鸟图
作者：杨载
朝代：元

万卷堆中昏欲睡，忽见画图醒我意。眼前崖谷起嵯峨，便似著身游此地。楩楠槠栎大百围，奔泉透石辟历飞。玄猿孤峙憩美荫，下视白鸟娱清晖。昔闻虞舜狩南岳，君子相随化猿鹤。往时此辈犹尔为，慨想云林真可乐。拔剑斫山山骨露，山鬼咿嘤安敢怒。祇今踊跃归去来，莫愁无觅诛茅处。
题康里氏家谱
作者：杨载
朝代：元

国受舆图广，家传谱牒详。驰声由雁塞，拓迹至狼荒。转战踰千里，来降尽一方。奋戈回白日，列戟耀清霜。破竹收城邑，分茅赐土疆。弟兄皆劲悍，父祖各雄强。相印仍兼绾，兵符更迭藏。排衙开万弩，纳笏过三床。已及书宗祏，还宜纪太常。后人能继绍，千载有辉光。
题拱北楼
作者：杨载
朝代：元

殷地鼓鼙迎日出，倚天梁栋与云浮。北瞻帝阙三千里，南控臣藩二百州。江海无波沈罔象，旌旗垂野驻貔貅。鸾回丽榜多深意，绣衮于今有魏牟。
题文丞相书梅堂
作者：杨载
朝代：元

大厦就倾覆，难以一木支。惟公抱忠义，挺然出天资。死既得所处，自顾乃不疑。恻怆大江南，名与日月垂。我行见遗墨，再拜堕涕洟。名堂有深意，亦唯岁寒枝。可知平昔心，慷慨非一时。峨峨著栋宇，昭昭示民知。勿使风雨败，永慰千古思。
题沈君湖山春晓图诗卷
作者：杨载
朝代：元

莺随玉笛声偏巧，马受金羁气益骄。舞榭歌台临道路，佛宫仙馆入云霄。西湖春色年年好，底事诗翁叹寂寥。
题沈君湖山春晓图诗卷
作者：杨载
朝代：元

迤逦沙堤接画桥，东风杨柳暗长条。莺随玉笛声偏巧，马受金羁气益骄。舞榭歌台临道路，佛宫仙馆入云霄。西湖春色年年好，底事诗翁叹寂寥。